ישיבת מליאה, כנסת 25, פרוטוקול מספר 27, 2023-01-11 00:00

אמיר אוחנה: חברי הכנסת, אני מתכבד לפתוח את ישיבת הכנסת

אמיר אוחנה:  היום י"ח בטבת התשפ"ג, 11 בינואר 2023

אמיר אוחנה:       הסעיף הראשון על סדר-היום – שאילתה לשר הבינוי והשיכון בנושא זכויות רכישה של דיירי הדיור הציבורי

אמיר אוחנה:  בבקשה, חבר הכנסת עופר כסיף

עופר כסיף: כבוד השר, כבוד היושב-ראש, חברי הכנסת, ב-1 בינואר 2023 פג תוקף הוראת השעה בחוק הדיור הציבורי (זכויות רכישה), התשנ"ט–1998, המאפשרת לדיירי הדיור הציבורי לרכוש את הדירה שבה הם מתגוררים

עופר כסיף:  הנושא נותר מחוץ להסכמים הקואליציוניים

עופר כסיף:      רצוני לשאול:      1

עופר כסיף:  האם השר יתמוך בחקיקה להארכת תוקף הוראת השעה או לעגנה בדין?     2

עופר כסיף:  אם לא – מדוע? תודה

אמיר אוחנה: ישיב שר הבינוי והשיכון, השר יצחק גולדקנופ

אמיר אוחנה:  בבקשה, אדוני השר

יצחק גולדקנופף: אדוני היושב-ראש, כבוד חבריי חברי הכנסת, בפתח דבריי אני רוצה להתייחס לבשורה המרה שנחתה עלינו הבוקר, והיא הסתלקותו של זקן חברי מועצת חכמי התורה ומנהיגם הנערץ של יהדות תימן בישראל

יצחק גולדקנופף:       העם היהודי בארץ ובתפוצות אבל על לכתו מעימנו של עמוד ההוראה והענווה של דורנו, הגאון רבי שמעון בעדני, זכר צדיק וקדוש לברכה

יצחק גולדקנופף:  כל מי שביקר אי פעם בביתו – וגם לי הייתה הזכות לבקר כמה פעמים במשך השנים – בשביל ליטול ממנו עצה וברכה בנושאי שמירת השבת או חינוך ילדי ישראל; הייתי כל פעם עומד ומשתומם אל מול הצניעות והפשטות שבהם הוא חי, למרות היותו מנהיג לאלפים ורבבות, ומהאלפים שהיו משחרים לפתחו

יצחק גולדקנופף:  הרב בעדני, זכר צדיק לברכה, ממנהיגי יהדות תימן בארץ ישראל, הוא שריד לדור דעה של רבנים וצדיקים שהולך ונעלם, שאין להם מאומה בעולם הזה חוץ מד' אמות של הלכה ודאגה לציבור

יצחק גולדקנופף:  זאת אבדה גדולה שאין לה תמורה

יצחק גולדקנופף:  יהי רצון שנשמע ונתבשר בשורות טובות

יצחק גולדקנופף:  תודה רבה

יצחק גולדקנופף:      בוקר טוב – אולי בוקר לא כל כך טוב, כי השמועה הזאת קצת מפריעה לנו

יצחק גולדקנופף:  בוקר טוב, חברי הכנסת

יצחק גולדקנופף:  כבוד יושב-ראש הכנסת, כנסת נכבדה, בתשובה על השאלה שנשאלה כאן היום על ידי חבר הכנסת עופר כסיף, הדיור הציבורי נמצא על שולחני ברשימת הנושאים שהחלטתי לטפל בהם עם כניסתי לתפקיד

יצחק גולדקנופף:  נראה כי אחת הסוגיות המרכזיות בנושא זה היא חוסר ההתאמה בין מספר המשפחות הממתינות לקורת גג לבין מספר הדירות הקיימות במלאי

יצחק גולדקנופף:  כדי לסבר את האוזן, אני מפרט: בדיור הציבורי ממתינות 5,500 משפחות זכאיות משרד השיכון; במשרד הקליטה ממתינות 5,800 משפחות; בגיל הזהב ממתינים 2,106 זכאי משרד הבינוי והשיכון; עולים ותיקים – ממתינות 19,300 משפחות

יצחק גולדקנופף:  סך הכול כ-32,706 ממתינים לדיור ציבורי נכון להיום, כך שיש צורך בתוספת תקציב לרכישת דירות חדשות למלאי ובתקציבים נוספים עבור תחזוקת הדירות הקיימות, ועל כך אנחנו בימים אלה בדיונים עם האוצר

יצחק גולדקנופף:      יחד עם הנהלת המשרד ואנשי המקצוע נמשיך להקדיש עוד שעות רבות במטרה לגבש פתרונות מעשיים לאוכלוסייה החלשה ביותר בחברה בישראל

יצחק גולדקנופף:  תודה רבה

אמיר אוחנה: תודה רבה

אמיר אוחנה:  לחבר הכנסת כסיף יש שאלה נוספת? אם כן, בבקשה

אמיר אוחנה:  אחריו ביקשה שאלה נוספת גם חברת הכנסת נעמה לזימי

עופר כסיף: האמת, תודה על התשובה

עופר כסיף:  יש לי כמה שאלות המשך, ואני אבחר באחת מהן

עופר כסיף:  רציתי לשאול: האם הדיירים שהגישו בקשות לרכישה וכבר התחילו בתהליך אבל טרם השלימו את העברת זכויות מקרקעין, יוכלו להשלימו?     

יצחק גולדקנופף: אני אבדוק ואשיב לך

אמיר אוחנה: חברת הכנסת נעמה לזימי, בבקשה, שאלה נוספת

נעמה לזימי: כבוד שר השיכון והבינוי, חוק רן כהן, חוק המכר, הוא חוק שהוא לא רק חשוב וחברתי – הוא סמל

נעמה לזימי:  אם אתה לא מתכוון לחדש את הוראת השעה הזאת, שהיא אור גדול של חקיקה חברתית, מה תוכנית הפעולה עבור אלו שהחלו תהליך לפי חוק זה, ובכלל קדימה?      ואני אומרת לך, הכהונה שלך יכולה להתחיל באור גדול של חידוש החוק הזה, שהוא סמל

נעמה לזימי:  בעיניי, קיבלת זכות שנפל בחלקך לחדש את החוק הזה

נעמה לזימי:  לעשות את זה יהיה מצווה גדולה, ויש לזה משמעות אדירה

נעמה לזימי:  לא לעשות את זה יעיב על המשך הכהונה

נעמה לזימי:  זו דעתי לפחות

אמיר אוחנה: עוד שאלה נוספת אחת – לחברת הכנסת פנינה תמנו שטה

אמיר אוחנה:  בבקשה

פנינה תמנו: אדוני היושב-ראש, חברי הכנסת, כבוד השר, ראשית, גם אני מצטרפת לדברים של נעמה

פנינה תמנו:  כמי שגדלה בדירת עמידר ואחרי למעלה מ-30 שנה רכשו ההורים את הבית, זה מאוד מאוד משמעותי, ואני חושבת שחובה עלינו להאריך את החוק הזה

פנינה תמנו:      שאלתי היא אחרת

פנינה תמנו:  אתמול פתחנו והשקנו את הוועדה לקידום מעמד האישה ושוויון מגדרי – אני רואה פה גם תלמידות שנמצאות כאן, שלום להן

פנינה תמנו:  אחד הדברים שעלו ומשמעותיים, ואני חושבת שאתה יכול להוביל לפתרון, זה העובדה שנשים שנמצאות במקלטי נשים חודשים ארוכים עם ילדים קטנים, כשהן יוצאות – אין להן דיור; הן חסרות קורת גג

פנינה תמנו:  ואנחנו מדברות על כמה עשרות

פנינה תמנו:  ניתן לתקן

פנינה תמנו:  אני רוצה להגיש גם הצעת חוק

פנינה תמנו:  ייתכן שזה לא חייב להיות בהצעת חוק, אלא בהידברות, שאנחנו יכולים לתת להן דירות ציבוריות

פנינה תמנו:  כשרת העלייה והקליטה לשעבר אני יודעת שיש היום דירות שעומדות ריקות; שופצו לטובת מבצע החירום מאוקראינה והיום הן עומדות ריקות

פנינה תמנו:  הייתי רוצה שאנחנו נהיה שם בשביל כל אישה שיוצאת ממקלט ונאפשר לה קורת גג

פנינה תמנו:  תודה רבה

אמיר אוחנה: כבוד השר, הבמה שלך, לרשותך

יצחק גולדקנופף: הבמה הזאת מטילה עליי איזשהו – צריך להעלות תשובות שאני יודע שהן אחראיות, לכן אני אקח את זה אליי למשרד

יצחק גולדקנופף:  אני אשב עם אנשי המקצוע ועם המשפטנים שם

יצחק גולדקנופף:  ואני מעריך גם את ההצעה של הגב' לזימי, אבל תדעי שיש כאלה שחולקים על ההצעה הזאת

יצחק גולדקנופף:  לא כולם בדעה אחת

יצחק גולדקנופף:  יש פה 120 חברי כנסת

פנינה תמנו: לא כולם מכירים את הסוגיה - - -     

יצחק גולדקנופף: לכן אמרתי שצריך ללבן את זה

נעמה לזימי: לא לכולם אכפת מהאנשים - - -     

יצחק גולדקנופף: אנחנו נעשה את זה בהיגיון, בהבנה ובהסכמה, ונראה מה טוב לכולם

נעמה לזימי: אני רק אומרת, מי - - - אחראי למצב של הדיור הציבורי עד היום - - -     

יצחק גולדקנופף: תראי, המטרה היא פתרון

יצחק גולדקנופף:  השאלה היא איך נביא את הפתרון, ואנחנו רוצים להביא את הפתרון

יצחק גולדקנופף:  תודה רבה

אמיר אוחנה: תודה לך, כבוד השר

נעמה לזימי: - - -     

אמיר אוחנה: השר השיב שהוא ישיב על שאלותיכם, אני מניח שבהמשך, בכתב, נכון? הוא צריך לבדוק את הנושאים

יצחק גולדקנופף: הטענה היא לא אליי - - - מדברים

פנינה תמנו: בהחלט - - -     

אמיר אוחנה: לשאלות המשך, מטבע הדברים, כידוע לך היטב, השרה לשעבר פנינה תמנו שטה, לא תמיד מתכוננים מראש

אמיר אוחנה: חברי הכנסת, אנחנו נעבור לסעיף הבא על סדר-היום – נאום הבכורה של חברת הכנסת דבי ביטון

אמיר אוחנה:  נקדם בברכה את משפחת ביטון, שנמצאת איתנו כאן ביציע

אמיר אוחנה:  לאחר מכן יברך חבר הכנסת מאיר כהן

אמיר אוחנה:  חברת הכנסת דבי ביטון, הבמה לרשותך

דבורה ביטון: אדוני כבוד יושב-ראש הכנסת, כבוד השרים, משפחתי האהובה, כנסת נכבדה – אני לא מאמינה שאני מתרגשת

דבורה ביטון:       "וזה הרגע, הינה באה השעה / מה תביא איתה הרוח, מה ימיס את הדממה / ויש סיבות לכל דבר, יש חלום שלא נגמר / בסוף הדרך עוד תהיה מאושר" – מתוך שירו של עילי בוטנר, מכתב לאחי

דבורה ביטון:  מתוודה שהתלבטתי רבות בנוגע לנאום הבכורה שלי, ובסוף בחרתי לספר על עצמי, על הבית והמשפחה שגדלתי בה, על עירי שדרות ועל סיעתי יש עתיד, כי בזכותם אני ניצבת על בימת מליאת הכנסת ביראת כבוד כאחת מתוך 120 נבחרי ציבור בכנסת ישראל

דבורה ביטון:      אני, דבורה ביטון – משחר נעוריי קוראים לי דבי – בתם הבכורה של שרה ומסעוד אסולין, יוצאי מרוקו, בוני הארץ

דבורה ביטון:  אבי מסעוד היה תלמיד מצטיין ומדריך תנועת נוער במרוקו

דבורה ביטון:  הוא נשלח ללמוד בצרפת, אך באחת החופשות ראה את המצב הכלכלי של הוריו והחליט לא לחזור, החליט להישאר ולעבוד לפרנסתם

דבורה ביטון:  בשנת 1965 עלו הוריי ארצה והתגוררו בעיר שדרות שבנגב, וכחזון בן-גוריון: בנגב ייבחן העם בישראל ומדינתו, כי רק במאמץ מלוכד של עם מתנדב ומדינה מתכננת ומבצעת נוכל למשימה הגדולה של הפרחת השממה ויישובה

דבורה ביטון:  מאמץ זה יקבע גורלה של מדינת ישראל ומעמדו של עמנו בתולדות המין האנושי

דבורה ביטון:      בעת הגעתם לארץ המיוחלת – והמיוחדת – הייתה אימי בחודש התשיעי להריונה, ולאבי הייתה משאלת לב אחת: שתיוולד לו בת, כי לא היה מספיק כסף לחגוג ברית מילה

דבורה ביטון:  כשבועיים מעלייתם ארצה התגשמה משאלתו ונולדתי

דבורה ביטון:  השם שנבחר לי הוא דבורה, על שם דבורה הנביאה, השופטת, המנהיגה, מה שחידד להוריי, עולים חדשים, את הזהות היהודית בארץ האבות

דבורה ביטון:  גדלתי בבית יהודי מסורתי: שולחן שבת, חגי ישראל, תפילות בבית הכנסת "דקר" בשדרות

דבורה ביטון:  איתי גדלו גם חמשת אחיי המדהימים, שחלקם נמצאים כאן: שונטל, שהיא אחות במקצועה; שלומי, מהנדס בניין; איציק, רואה חשבון ומשפטן; אליאב, ששירת כקצין מצטיין בצנחנים וכיום עורך דין; ואחותי הקטנה, עורכת דין ומשמשת כמנהלת מיוחדת מטעם הכנ"ר

דבורה ביטון:      זה היה בית שהתפקידים בו היו מאוד ברורים ותרבותיים: אימא שרה אחראית על גידול הילדים, משק הבית, ואילו אבא מסעוד מופקד על הפרנסה והחינוך

דבורה ביטון:  גדלתי בבית רחב ידיים ונקי, ארוחה חמה, בגדים מגוהצים

דבורה ביטון:  אבי מסעוד השתלב במהרה בעסקים, ולימים הקים חברת בנייה מצליחה

דבורה ביטון:  לשמחתי, ותודה לאל, חיי היו נטולי דאגות כלכליות

דבורה ביטון:       כילדה הערצתי את חוכמתו ופועלו של אבי, ובעיקר נשאתי את עיניי לצד הגברי בבית

דבורה ביטון:  שנאתי ללבוש שמלות, אהבתי להתרוצץ עם מכנסיים קצרים יחפה ולרכוב על אופניים, כשברקע היה אפשר לשמוע את אימי ממלמלת: מספיק, תתנהגי כמו ילדה

דבורה ביטון:  ידעתי שאני ילדה גם בלי שמלה ומספיק טובה באותה מידה לעשות תפקידים כמו אבי

דבורה ביטון:      כילדה אהבתי מאוד לקרוא

דבורה ביטון:  שני ספרים השאירו את חותמם עליי: "שרה גיבורת ניל"י" ו"הבכור לבית אב"י"

דבורה ביטון:  כשחלק מחברותיי היו עסוקות בלימוד בישול, סריגה ותפירה ובלסייע בעבודות הבית, העדפתי לצפות בטלוויזיה, כשאני בוהה שעות בגולדה מאיר ז"ל, ראשת הממשלה, ולימים גם במנחם בגין ז"ל

דבורה ביטון:  נכבשתי בשילוב של הפשטות והמנהיגות שלו

דבורה ביטון:      למדתי בבית הספר היסודי "שקמים", לאחר מכן בתיכון הממלכתי על שם גוטרווריט במגמת סיעוד מסמ"ת

דבורה ביטון:  עם תום לימודיי שירתי כאחות חיילת בבית חולים ברזילי באשקלון

דבורה ביטון:  אהבתי מאוד את עבודתי ואת השליחות

דבורה ביטון:  אהבתי לסעוד ולשבת עם המטופלים, לאחוז בידיהם ולשמוע כל מה שעל ליבם

דבורה ביטון:  יצאתי מהמפגשים האלה מחוזקת ועם תובנות לחיים

דבורה ביטון:      את החבר ואהבת חיי, חיים ביטון – לא חבר הכנסת – הכרתי כבר בכיתה ט', כשאני חילונית מסורתית, חניכה בתנועת הנוער העובד והלומד, והוא בכיתה י"ב, חניך תנועת בני עקיבא, בוגר בית הספר התיכון הדתי בשדרות

דבורה ביטון:  אומרים שהכול משמיים, והוא ההוכחה לכך – המשענת, החבר והמפרגן מאין כמוהו

דבורה ביטון:  זו אהבה וחברות גדולה, שממנה זכינו להקים בית בישראל

דבורה ביטון:      חיינו התנהלו על מי מנוחות – אני אחות בבית חולים, משרה קבועה; הוא חייל צבא קבע, וחרף גילנו הצעיר, אף הייתה לנו דירה משלנו

דבורה ביטון:  אולם אף אחד לא הכין אותנו לבאות: בשנת 1986 נולדה בתנו הבכורה, מור

דבורה ביטון:  ילדה יפיפייה – בלונדינית, ירוקת עיניים

דבורה ביטון:  מה שלא ידענו – סליחה

דבורה ביטון:  מור, את תמיד מצליחה לעשות לי את זה – מה שלא ידענו אז זה שמור לעולם לא תראה את פנינו, לא תראה את הסובבים אותנו, כי מור נולדה עיוורת

דבורה ביטון:  זוג צעיר שביום בהיר אחד מקבל תפנית משמעותית בחייו

דבורה ביטון:  בתחילה לא ידענו מה לעשות, כיצד לפעול, איך נגרום לה להיות מאושרת? אולם לא ויתרנו לעצמנו, למרות שמצאתי את עצמי נלחמת בתפיסות עולם מיושנות, נאבקתי בביורוקרטיה שמאלצת אותי לחנך את בתי במסגרת לילדים מיוחדים

דבורה ביטון:  אני זוכרת היטב את היום הראשון שנשלחנו לכיתה א'

דבורה ביטון:  נשלחנו לכיתה מיוחדת בבאר שבע

דבורה ביטון:  באותה כיתה היו ילדים מקסימים, מיוחדים, עם מגבלות שכליות, מוטוריות, בגילים שונים

דבורה ביטון:  ואני לתומי שאלתי את המנהלת: למה היא צריכה ללמוד כאן? היא בסך הכול לא רואה

דבורה ביטון:  תגובתה מדממת בליבי עד היום: את לא רואה, היא עיוורת

דבורה ביטון:  באותו רגע אספתי את מור על ידיי, התבוננתי במנהלת ואמרתי לה: העיוורת היחידה שאני רואה פה זאת את

דבורה ביטון:       לימים מור שולבה בכיתה א' בבית ספר "שקמים", כשהיא קוראת וכותבת ברייל, עם מעטפת חברתית

דבורה ביטון:  כעבור שלוש שנים נולדה בתנו זיו, מדהימה לא פחות, מדהימה לא פחות, שאף היא אובחנה כעיוורת

דבורה ביטון:  הייתה תחושת הקלה, פסיכולוגית, שקל יותר לגדל אותה

דבורה ביטון:      עם ההתמודדות וההתחשלות בחיי מצאתי את עצמי נודדת בין מקומות עבודה מתוך רצון לסייע ולהשפיע

דבורה ביטון:  עזבתי את עבודתי בבית החולים, מכרתי מים מינרליים כי חשבתי שזה בריא, מכרתי טלפונים כי איך יכול להיות שאי-אפשר שבני האנוש לא יהיו בקשר

דבורה ביטון:  לימים מנכ"לתי חברת כוח אדם עם 500 עובדים

דבורה ביטון:  שמחתי להתעורר כל בוקר ולדעת שעוד השמה הביאה עימה פרנסה לאדם ולמשפחה

דבורה ביטון:      באותה תקופה, אחותי שונטל המדהימה, שיושבת כאן איתנו – שהיא לא רק אחות אלא גם חברה ואשת סוד – עברה משבר נישואים וקיבלה החלטה להתגרש

דבורה ביטון:  ליוויתי אותה לבית הדין, ובתום הדיון הוחלט שהיא תשלם 20,000 שקל לבעלה כדי שהוא ייתן לה גט ולא יעגן אותה

דבורה ביטון:  אני יצאתי מדעתי מהמחשבה ומההחלטה הזו

דבורה ביטון:  פניתי לדיין ואמרתי לו: זה נשמע לך נורמלי שבשביל חופש היא צריכה לשלם? זכיתי לצעקה: צאי מפה, את לא עורכת דין

דבורה ביטון:  זה הספיק לי להבין מה היעד הבא

דבורה ביטון:  באותו הרגע הבטתי בעיניו וסיננתי: תזכור את הפנים האלה, אני אחזור עוד חמש שנים

דבורה ביטון:      כעורכת דין בשנה השנייה ללימודיי, כשאני עסוקה במבחנים, בלהגיע להישגים, קיבלתי הודעה שיש מחקר שנעשה בצרפת והוא יוכל לגלות בהיריון אם העובר יהיה לקוי ראייה

דבורה ביטון:  לשם כך היה צורך בהיריון, ואני כבר בת 40, כשמור שלי כבר סיימה י"ב והחלה לשרת בחצרים וזיו שלי כבר בת 15, אולם אני וחיים בחרנו לקחת את הסיכון

דבורה ביטון:  בחרנו לקחת את הסיכון מתוך ידיעה שיכול מאוד להיות שילדה נוספת, או ילד, יהיו עיוורים

דבורה ביטון:  הסיכון הזה נלקח מתוך חשיבה שהבנות שלי, בעתיד, תוכלנה ללדת ילדים בריאים – כמובן שהן בריאות, אבל ללא לקות ראייה

דבורה ביטון:  זו הייתה החלטה שקיבלנו בלב שלם, ואני שמחה עליה

דבורה ביטון:  כך נולדה לנו נעם, נעם המדהימה, תלמידת י"ב, בת 18

דבורה ביטון:  זה המקום גם לציין שמור שלי, בתי הבכורה, כיום בת 36, עורכת דין במקצועה, נשואה למאור ואימא לאייל והילי; זיו בת 33, עובדת סוציאלית, מדריכת עובדים סוציאליים, אף היא בזוגיות מופלאה עם שרון ואימא למאי וליאם

דבורה ביטון:  אני בוגרת תואר שני במשפטים, בוגרת לימודי תעודה במינהל עסקים ותעודות רבות נוספות

דבורה ביטון:       עם סיום לימודיי וטרם השבעתי לכנסת עבדתי במשך כ-12 שנים כעורכת דין מטעם הסיוע המשפטי במחוז דרום

דבורה ביטון:  ייצגתי נוער בסיכון, שימשתי אפוטרופוס לדין בכשרות משפטית, ייצגתי הורים שילדיהם הועברו מהבית או לחילופין הועברו למשפחות אומנה

דבורה ביטון:  כמו כן ייצגתי בגירושין, ובעיקר השתדלתי להוביל להסכמים, ולשמחתי גם צלחתי הסכמי שלום בית

דבורה ביטון:       בין כל אלה חיפשתי את הדרך לשנות, להשפיע, מה שהביא אותי ליש עתיד

דבורה ביטון:  לראשונה פגשתי את יאיר לפיד בחוגי בית בתחילת דרכו והוקסמתי

דבורה ביטון:  הוקסמתי מהאישיות, האנושיות, המנהיגות הפשוטה שהזכירה לי את בגין

דבורה ביטון:  אני תושבת העיר שדרות, עיר מורכבת שספגה מטחי קסאמים, ויאיר היה הראשון להציע את עזרתו

דבורה ביטון:  יש עתיד היא מפלגה שיש בה חיבור בין כל החלקים השונים של העם – דתיים, מסורתיים, חילוניים – מפלגה של חיה ותן לחיות, מפלגה של שותפות

דבורה ביטון:  לכן התחברתי, לכן הובלתי את יש עתיד בשדרות – עיר ימנית מובהקת – ותאמינו לי, זה לא היה קל, אבל האמנתי בדרך

דבורה ביטון:       חזוני הוא להגיע עם כל הבסיס והכלים שצברתי במרוצת השנים, לפעול למען שדרות, עוטף עזה והפריפריה, לפעול למען אנשים עם צרכים מיוחדים ונוער בסיכון, לפעול נגד אלימות במשפחה

דבורה ביטון:  יש צורך בתוכניות טיפוליות במשפחה, יש מרכזי חוסן, אך זה לא מספיק; יש כל כך הרבה ילדים ומשפחות שמתמודדות עם תחושת התופת שחוו

דבורה ביטון:  זה לא מגיע להם, זה לא מגיע לנו

דבורה ביטון:  אני כאן כדי לפעול למען היהדות החופשית, למען החיבור בין כל חלקי העם אל מול המבקשים להפריד בינינו, להסית איש כנגד אחיו

דבורה ביטון:  בניגוד לתיאוריה של ד"ר אבישי בן חיים, תיאוריית ישראל השנייה, אני רוצה להבהיר: אין ישראל ראשונה, שנייה או שלישית, אין מקום לפילוג, כולנו אחים ואחיות

דבורה ביטון:       לסיום, כבוד יושב-ראש הכנסת, ברצוני להודות למשפחתי המדהימה, לכל הנוכחים, גיסתי רוזה, גיסי אלי, איציק אחי, שונטל, הנכדים המדהימים שלי, הילדים המדהימים שלי

דבורה ביטון:  כמו כן, ברצוני להגיד תודה – תודה ליושב-ראש האופוזיציה חבר הכנסת יאיר לפיד, שהאמין; לכל חבריי במפלגת יש עתיד; המנטורים שלי חבר הכנסת ושר הרווחה לשעבר מאיר כהן, חברת הכנסת והשרה לשעבר אורנה ברביבאי וכל חבריי ביש עתיד

דבורה ביטון:  תודה, זכיתי בכם

דבורה ביטון:  ולכם, חברי הכנסת, שנכחתם והקשבתם

דבורה ביטון:       אני רק אסיים בבקשה ואומר שנאום זה מוקדש לחמותי הצדקת סימי ביטון, ששימשה לי גם כאם, שהלכה לעולמה לפני כחודשיים

דבורה ביטון:  היא הייתה מדהימה, היא הייתה אשת ישראל היפה, והנאום הזה מוקדש לה

דבורה ביטון:  תודה, תודה רבה, אדוני

דבורה ביטון:       (מחיאות כפיים)     

אמיר אוחנה: אפשר בהחלט למחוא כפיים

אמיר אוחנה:  חברות וחברי הכנסת, יעלה לברך חבר הכנסת מאיר כהן

אמיר אוחנה:  אנא, שבו במקומותיכם

אמיר אוחנה:  גם חברת הכנסת ביטון ודאי תרצה לשמוע את דברי הברכה

אמיר אוחנה:  חברות וחברי הכנסת, נא להתיישב, נא להתיישב במקומותיכם

מאיר כהן: אדוני היושב-ראש היקר, חברות וחברי הכנסת, המשפחה, המשפחה של דבי, מזכירות הסיעה ומזכירי הסיעות, אני רוצה דווקא לפתוח בשיר שכולנו שומעים, אבל יש לו משמעות, אדוני היושב-ראש

מאיר כהן:  זה שיר שמתנגן לו ברדיו ולא תמיד אנחנו שמים לב למילים

מאיר כהן:  ופתאום חשבתי על דבי שאני מכיר אותה כל כך טוב וחשבתי שאין ראוי מאשר השיר הזה

מאיר כהן:  "היא הייתה חזקה מהחורף / היא הייתה חזקה מסופה / לצמוח מכלום שהיה לה / זה סוד הכוח שלה // את ליבה היא שמרה בכספת / את גופה היא שמרה לעצמה / היא רואה או אולי מתעלמת / ממה שקורה בגללה // מתוך עולמות שבורים היא צומחת, היא צומחת / לילות שלמים היא רוקמת / כל מה שיקרה לה"

מאיר כהן:  אני מנסה לחשוב והינה מה שאנחנו שומעים כל כך רלוונטי לחברת הכנסת דבי ביטון

מאיר כהן:      אני גאה מאוד לברך את חברתי, גאה מאוד בחברת הכנסת דבי ביטון, וכל מי ששמע, אדוני היושב-ראש, את הסיפור, בוודאי – ראיתי שגם אתה היית מרוכז

מאיר כהן:  זה מרגש

מאיר כהן:  מרגש כפל כפליים כי הרבה מאתנו באו מהרקע הזה, גם אתה, אדוני היושב-ראש

מאיר כהן:  עלו ההורים שלנו מצפון אפריקה בתקופה מאוד מאוד קשה, והגיעו לדרום או לצפון, לפריפריה, ולא תמיד הסיפור החלוצי שלהם סופר, ולא תמיד קיבל דף של כבוד בשיח הציוני, אבל בוודאי ובוודאי שילדיהם, שהדור השני – הוא מעצב, עם ויכוח, עם פחות ויכוח, אבל הוא מעצב את הדור הבא

מאיר כהן:      ודבי, מבחינתי, אולי הצלחה של כולנו

מאיר כהן:  של האנשים האלה צרובי השמש, של האנשים האלה שבנו ועשו, ועשו את זה בשקט, בנאיביות אין קץ ובפשטות כובשת

מאיר כהן:  אם היו אומרים לי מה מיוחד בדבי? זו הפשטות הכובשת שלך, זו חוכמת החיים שמעולם, מעולם, לא תופסת שום זיק, ולו הקטן ביותר, של התנשאות

מאיר כהן:  אף אחד לא יודע שאת עורכת דין חוץ מאלה שאת נמצאת בבתי המשפט ומייצגת אותם

מאיר כהן:  רק כשהתוודענו אלייך סיפרת את הסיפור המיוחד של הבנות המקסימות שלך, שנמצאות כאן איתנו ואני מכיר אותן ואת סיפור חייהן

מאיר כהן:  מור וזיו ונועם שכבר בי"ב וחיים היקר והמשפחה שסביבך

מאיר כהן:       אני רוצה לציין בדברי הברכה שאני חושב שכולנו הפכנו להיות למחויבים לחוק שהעברנו עם כל הקואליציה וכל האופוזיציה, לחוק המוגבלויות, לאנשים עם מוגבלויות, בראש ובראשונה דרך הסיפור שלך ודרך הסיפור של יאיר ודרך הסיפור של חברי קואליציה היום שיש להם ילדים עם צרכים מיוחדים, כי פתאום הבנו שאתם נמצאים לבד בתוך המערכת הזאת וכמה חשוב שהמדינה תחבק אתכם

מאיר כהן:  וכמה חשוב שאנשים כמוך יהיו כאן בכנסת ישראל כי את מבינה למה צריך להפוך את החמלה לכלי שנמצא כאן, וכמה שההצלחה של הילדים האלה תלויה באנשים כמוך

מאיר כהן:      אני יודע באיזו גאווה את מדברת על הבנות שלך, אני יודע באיזו גאווה את מדברת על העיר שלך, שדרות, ואני יודע, כן, יודע גם יודע שקשה להיות איש יש עתיד בשדרות

מאיר כהן:  אבל כשאני פוגש את אנשי שדרות – ועומר הבן שלי גר שם – אז שמך מוזכר בפי כולם כאחת שעוזרת, כאחת שתומכת, כאחת שלא עושה איפה ואיפה, ומי שצריך את שירותייך – את נמצאת שם

מאיר כהן:       אנחנו גאים בך, אנחנו גאים שאת נמצאת איתנו, אנחנו גאים בהצלחה שלך, אנחנו גאים במשפחה שלך, את תוספת משמעותית למפלגה שלנו

מאיר כהן:  אני חייב לציין את המשפחה שלך

מאיר כהן:  את חיים, את הבנות, כי אני מלווה אותך כבר יותר מעשור, ואין לי שום ספק שלולא התמיכה שלהם, את לא היית מצליחה כמו שאת מצליחה

מאיר כהן:       היי ברוכה, חברת הכנסת דבי ביטון

מאיר כהן:  אני מתרגש להגיד חברת הכנסת דבי ביטון

מאיר כהן:  היו ברוכים, אנשי המפלגה שקיבלו אותה בחום גדול

מאיר כהן:  היו ברוכים, כל חברות וחברי הכנסת, כי זאת גאווה גדולה שמגיעים אנשים מכל הגוונים, מכל הסוגים, מכל רחבי הארץ, אבל כל אחד מביא למקום המיוחד הזה את מנחתו, ומנחתך היא חשובה ויקרה

מאיר כהן:  אין לי שום ספק שאת תצליחי

מאיר כהן:  היי ברוכה ומאושרת, את ובני משפחתך וכל היושבים באולם הזה

מאיר כהן:       ושוב, לך, אדוני היושב-ראש, שגם אתה ריגשת אותי, ריגשת את כולנו עם הסיפור שלך

מאיר כהן:  אנחנו מאחלים הצלחה גדולה מאוד, בעזרת השם

מאיר כהן:  תודה לכולם

אמיר אוחנה: תודה לחבר הכנסת מאיר כהן

אמיר אוחנה:  רבותיי, מחיאות כפיים זה לא עניין של שגרה בכנסת

אמיר אוחנה:  תודה רבה לחבר הכנסת מאיר כהן

אמיר אוחנה:  תודה רבה לחברת הכנסת דבי ביטון ולמשפחת ביטון ולכל הנוכחים

אמיר אוחנה: [הצעת חוק פ/373/25; נספחות

אמיר אוחנה: ] 

אמיר אוחנה: אנחנו נעבור לנושא הבא על סדר-היום – דיון מוקדם בהצעות חוק פרטיות

אמיר אוחנה:  חברי הכנסת, על סדר-היום שבע הצעות חוק דומות בנושא ביטול אזרחותו או תושבותו של פעיל טרור שמקבל תגמול עבור ביצוע מעשה הטרור

אמיר אוחנה:  נעבור להנמקת ההצעות לפי הסדר המופיע בסדר-היום

אמיר אוחנה:  אנחנו נעשה שינוי קל ולאחר מכן נשמע את עמדת הממשלה

אמיר אוחנה:  אני מזמין את חבר הכנסת אופיר כץ לנמק את הצעתו כראשון המציעים

אמיר אוחנה:  בבקשה, חבר הכנסת אופיר כץ, עשר דקות לרשותך, אדוני

אופיר כץ: תודה, אדוני היושב-ראש

אופיר כץ:  חבריי חברי הכנסת, אברהם ברומברג, זיכרונו לברכה, היה אמור לחגוג בעוד חודש יום הולדת 63

אופיר כץ:  הוא היה אמור לחגוג עם אשתו, שאיתה הקים בית, היה אמור לחגוג עם ילדיו שהביא לעולם ועם נכדיו, דור ההמשך הצעיר

אופיר כץ:  היה אמור לשבת ולספר להם על הספרים שקרא לאחרונה, לדבר איתם על הניצחון של ארגנטינה במונדיאל, איך הוא תמיד שיחק כדורגל, להראות להם תמונות של הטיולים שאהב לעשות ברמת הגולן

אופיר כץ:  הוא היה אמור לחיות חיים מלאים, שמחים ורגועים

אופיר כץ:      ב-1980 היה אברהם בדרך מהבסיס לביתו בזיכרון יעקב

אופיר כץ:  קבוצת מחבלים מתועבים התנפלה עליו

אופיר כץ:  הוא ניסה להיאבק בהם אבל הם ירו לו בראש ורצחו אותו

אופיר כץ:  אברהם היה בן 20 בלבד בנופלו

אופיר כץ:  חלאות לא אנושיות מלאי שנאה ורוע החליטו לקחת מאברהם הצעיר את חייו

אופיר כץ:  אחד המחבלים המתועבים השתחרר בשבוע שעבר מהכלא

טלי גוטליב: אחמד טיבי מהלל את אותו מחבל - - - זה הנציג שלכם

רון כץ: נציג שלך

נאור שירי: שלך

נאור שירי:  מועמד שלכם

טלי גוטליב: תתביישו לכם

טלי גוטליב:  איך זה מועמד שלכם? תתביישו

רון כץ: נציג שלך

נאור שירי: שלך

אמיר אוחנה: תודה לחברות וחברי הכנסת

אמיר אוחנה:  תודה רבה

אמיר אוחנה:  תודה, רבותיי

טלי גוטליב: - - - מועמד שלכם

נאור שירי: זה שלך

נאור שירי:  את מתבלבלת

אמיר אוחנה: חברת הכנסת גוטליב

רון כץ: נציג שלך

נאור שירי: שלך

אמיר אוחנה: חברי הכנסת, תודה רבה

טלי גוטליב: - - - באופוזיציה

אמיר אוחנה: תודה

אמיר אוחנה:  בבקשה

אמיר אוחנה:  חבר הכנסת כץ, אנא המשך

טלי גוטליב: כאילו אתם לא יודעים מה אתם עושים

אמיר אוחנה: חברת הכנסת גוטליב, תודה

טלי גוטליב: בבקשה, אני מוכנה לעבור אחד-אחד

נאור שירי: הם אצלך

אמיר אוחנה: חבר הכנסת שירי, תודה רבה

אמיר אוחנה:  תודה לכם

טלי גוטליב: - - - המועמדים - - -     

אמיר אוחנה: חברת הכנסת גוטליב

נאור שירי: שלך

רון כץ: שלך, שלך

אמיר אוחנה: חברי הכנסת, תודה רבה

טלי גוטליב: אין עם מי לדבר

טלי גוטליב:  זה - - - של האופוזיציה

אמיר אוחנה: תודה

אמיר אוחנה:  בבקשה, חבר הכנסת כץ, אנא המשך

טלי גוטליב: - - - זה כאילו אתם לא יודעים מה אתם עושים

אמיר אוחנה: תודה

אמיר אוחנה:  חברת הכנסת גוטליב, תודה

קריאה: - - -      

טלי גוטליב: בבקשה, אני מוכנה – כל אחד מכם, כל אחד - - -     

נאור שירי: זה מינוי שלך

אמיר אוחנה: חבר הכנסת שירי, תודה רבה, תודה לכם

טלי גוטליב: - - - שלכם ארבעה מועמדים - - -     

אמיר אוחנה: חברת הכנסת גוטליב, תודה רבה

אופיר כץ: אחד מהמחבלים המתועבים האלה השתחרר בשבוע שעבר מהכלא, ולתת-אדם השפל הזה – חגגו את שחרורו המוני אנשים, הציגו את אותו רוצח כגיבור

אופיר כץ:  כולנו ראינו את החגיגות האלה, ואין ישראלי שהבטן שלו לא התהפכה; מראות קשים באמת לכל ישראלי

אופיר כץ:  לא מספיק השכול, לא מספיק שרוצחים אותנו, בסוף אתה רואה איך הוא מגיע לכפר כגיבור, עם ריקודים, להקות, והיושב-ראש, אתה רואה שם בתמונות את הילדים שרואים איך מקבלים שם רוצח, ואחרי זה מדברים איתנו על דו-קיום

אופיר כץ:  למי נושיט יד? עם חינוך כזה שרוצח זה גיבור, שלרצוח יהודי זה דבר טוב; זה דבר שמכבדים, שמהללים, ששרים, שמחלקים בשבילו ממתקים – בגלל שהוא רצח יהודי? איזה דור הם מגדלים לנו פה?     את החגיגות האלה, אדוני היושב-ראש, אנחנו חייבים להפסיק

אופיר כץ:  החוק הזה שמובא לפנינו, לפניכם – ניסו להעביר אותו בעבר כמה פעמים, אך לא היה רוב לקואליציה לממש את החוק לפני חקיקה

אופיר כץ:       אותם מחבלים שגרים פה בכפרים בוואדי עארה – מצד אחד, הם נהנים להיות אזרחי ישראל, יש להם את כל הזכויות, כמעט בלי חובות, ואז הם הולכים ורוצחים; רק בגלל שאנחנו יהודים הם רוצחים אותנו

אופיר כץ:  ממשיכים ליהנות מהזכויות, ובנוסף, כשהם יושבים בכלא, הם מקבלים כסף מהרשות הפלסטינית

אופיר כץ:  יש להם מחירון: ככל שאתה יושב יותר שנים בכלא, ככה השכר שלך מהרשות הפלסטינית עולה, הוא גבוה יותר

אופיר כץ:  המחבל שהשתחרר השבוע מקבל 12,000 שקל כי הוא רצח יהודי

אופיר כץ:       אז מה שאנחנו עושים פה – אנחנו לא נוכל להחזיר את הנרצחים שלנו, אבל לפחות המשפחות השכולות, שאני הייתי איתן ואני איתן בקשר – לפחות לחסוך מהן את החגיגות האלו פה, אצלנו

אופיר כץ:  אנחנו, כמדינה, לא יכולים לעשות דבר; נותנים לזה להתנהל כאילו זה כבר דבר בשגרה

אופיר כץ:  הם ירצחו, יישבו בכלא, יחזרו, מסיבות, חגיגות ואנחנו לא יכולים לעשות כלום

אופיר כץ:       אז קודם כול, אני רוצה לברך את הממשלה על הצעדים שהיא נקטה; כל אותם בכירים שמקבלים פה VIP להיכנס לישראל – אני שמח שחתכו להם את זה; לא צריכים לקבל שום העדפה, במיוחד שהם באים להלל פה רוצח מתועב

אופיר כץ:  בן הדוד שלו ישוחרר בשבוע הבא, ואנחנו, כפי שאמרתי – יש פה הסכמה רחבה מאוד, לא שכיחה, בבית הזה, על הצורך לעצור את זה, לעצור את החגיגות האלה

אופיר כץ:  ליישם את הבקשה של המשפחות השכולות, שאני בטוח שהן דיברו כמעט עם כולנו פה, שהן מעבירות את הכאב שלהן, הכאב והתסכול שאנחנו מרגישים כשאנחנו רואים את התמונות האלה בטלוויזיה

אופיר כץ:  תחשבו מה עובר על המשפחות השכולות כשהן רואות את זה – על משפחת בלומברג, כשהיא רואה את המחבל שרצח את יקירה, מרימים אותו על הכתפיים, שרים לו

אופיר כץ:  מה הם מרגישים, אם אנחנו מרגישים כך? אנחנו צריכים לחסוך את הכאב הזה

אופיר כץ:  אי-אפשר להעלים את הכאב – הוא יישאר איתם לנצח – אבל לפחות לחסוך מהם את התמונות האלו

אופיר כץ:       החוק שאנחנו מביאים לכאן, אדוני היושב-ראש, אומר דבר הכי הגיוני שיכול להיות: מחבל, מי שיורשע בעבירות מהסוג הזה של טרור, לא יוכל לחזור לפה

אופיר כץ:  כרגע הוא נהנה מההפקר, שעדיין לא העברנו את החוק, אבל הבאים בתור – הם ידעו שהם לא חוזרים לפה

אופיר כץ:  נגמרה החגיגה

אופיר כץ:  רמאללה, עזה – שם אתם תחיו; פה לא יהיו חגיגות – את זה אנחנו עוצרים היום

אופיר כץ:       אני רוצה להודות לך, אדוני היושב-ראש, שנתת – לא רק אישרת – גם זריקת מרץ לתהליך הזה

אופיר כץ:  כרגע אין חקיקה, ולכן היה צריך פה הסכמה רחבה שתתחיל ממך קודם כול

אופיר כץ:  גם דיברתי עם יריב, ואמרו לי כמובן, אם תהיה הסכמה רחבה מהאופוזיציה

אופיר כץ:  ואני רוצה לברך גם את חבריי באופוזיציה, שפניתי אליהם: מפלגת ישראל ביתנו; לעודד פורר יו"ר הסיעה, שפניתי אליו והוא השיב כמובן בחיוב; המחנה הממלכתי – אלקין, שדיברתי איתו וגם השיב בחיוב, ושרן השכל, שגם לה יש את החוק והיא גם תכף תעלה ותציג אותו; מפלגת יש עתיד, שקיימו על כך דיון גם בסיעה וקיבלו את ההחלטה, גם כן

אופיר כץ:  השגנו פה תמיכה רחבה של 106 חברי כנסת

אופיר כץ:  וחבריי באופוזיציה, אני שוב רוצה להודות לכם, שאתם למען הדבר החשוב הזה, למען המשפחות השכולות, למען אזרחי ישראל, ולמען אותם מחבלים, שידעו שהם לא יחזרו לפה והחגיגות נגמרו – עזה או רמאללה

אופיר כץ:  תודה רבה

אמיר אוחנה: תודה רבה לחבר הכנסת כץ

אמיר אוחנה: [הצעת חוק פ/1533/25; נספחות

אמיר אוחנה: ] 

אמיר אוחנה: המציע הבא – חבר הכנסת יצחק פינדרוס, שהוסמך על ידי חבר הכנסת ינון אזולאי לנמק בעבורו את הצעת החוק

אמיר אוחנה:  לרשותך עשר דקות, אדוני

אמיר אוחנה:  בבקשה

יצחק פינדרוס: אדוני היושב-ראש, חבריי חברי הכנסת, א

יצחק פינדרוס:  ינון אזולאי לא נמצא כאן והוא מציע החוק כי הוא נסע ללווייתו של הרב הגאון הרב שמעון בעדני, שזכיתי להיות לידו בעיר העתיקה

יצחק פינדרוס:  הוא היה מגיע הרבה לעיר העתיקה והוא השפיע הרבה מתורתו

יצחק פינדרוס:  כולנו משתתפים באבל הגדול עם פטירתו

יצחק פינדרוס:  הוא נסע ללוויה

יצחק פינדרוס:       אדוני היושב-ראש, ברשותך, חבריי חברי הכנסת, באופוזיציה ובקואליציה יש הסכמה על החוק הזה, אבל כשהיה דיון בוועדה, שמעתי את חברי הכנסת מהסיעות הערביות מתקוממים ומדברים על זה כאילו זה איזשהו חוק שנוגע לגזענות

יצחק פינדרוס:  מתחילת בריאת העולם בפרשת בראשית, הרצח התחיל שם, בפרשת בראשית

יצחק פינדרוס:  נכון, היהדות מלמדת אותנו גם על זכויות של רוצחים

יצחק פינדרוס:  איך אמר קין לקדוש ברוך הוא אחרי שחזר בתשובה? תן לי מקום

יצחק פינדרוס:  נע ונד הייתי בארץ

יצחק פינדרוס:  ויש זכויות גם לרוצח

יצחק פינדרוס:  גם לרוצח יש זכויות מתחילת פרשת בראשית, מתחילת הבריאה

יצחק פינדרוס:       אבל יש לזה תנאי

יצחק פינדרוס:  מה קין עשה? התחרט על מעשיו

יצחק פינדרוס:  הוא לא החזיר את המת

יצחק פינדרוס:  "קול דמי אחיך צעקים אלי מן האדמה"

יצחק פינדרוס:  אבל הוא התחרט

יצחק פינדרוס:  הוא צריך להיענש

יצחק פינדרוס:  הוא מסיים את העונש

יצחק פינדרוס:  כשהוא סיים לרצות את העונש, הוא הולך הביתה

יצחק פינדרוס:  אנחנו מדברים על משהו אחר – אנחנו מדברים על אנשים שגאים במעשיהם והולכים לרשות אחרת ואומרים: אנחנו ביצענו שליחות, והשליחות שלנו נמשכת

יצחק פינדרוס:  אחרי 40 שנה השליחות שלנו נמשכת

יצחק פינדרוס:  לא מביעים חרטה

יצחק פינדרוס:  מקבלים פרס על מעשיהם ממערכת חיצונית, ולא חוזרים בהם ממעשיהם

יצחק פינדרוס:  איזו מדינה מתורבתת, דמוקרטית, חפצת חיים, מוכנה לקבל את הדבר הזה? הרי החוק הזה אמור להיות הדבר הכי אלמנטרי ומובן

יצחק פינדרוס:  אדם שגאה במעשיו, ממשיך להסית במעשיו – צריך לעשות לו מסיבה, וכן יראו וכן יעשו אחרים? אדם שמקבל שכר על המעשה שלו, במשך שנים מקבל משכורת מרשות אחרת, ואנחנו נגיד: כן, זה בסדר גמור

יצחק פינדרוס:  מגיעות לו זכויות אזרח

יצחק פינדרוס:  מגיע לו לחזור לחיים

יצחק פינדרוס:  הביאו את זה כהשוואה לכל מיני אנשים שעשו מעשים נתעבים

יצחק פינדרוס:  אני מזכיר להם שבבית המשפט היה דיון על מי שנמצא פה בכנסת והשר לביטחון לאומי היום, על איזה תמונה יש לו בבית, והוא היה צריך להוריד את התמונה, כי לא יכול להיות דבר כזה שאדם גאה במעשיו

יצחק פינדרוס:  אז יושבים פה בכנסת ואומרים: כן, אנחנו גאים באנשים האלה? אלה האנשים וזאת הדמות שלנו? אתם מדברים על – זו הדו-פרצופיות

יצחק פינדרוס:  הרי אתם לא מסכימים עם הדבר הזה

יצחק פינדרוס:  אנחנו לא מסכימים עם הדבר הזה

יצחק פינדרוס:  גם אם אדם מבצע מעשה כזה והוא גאה במעשיו והוא עושה את זה עבור ישות מדינית אחרת, הוא לא יכול אפילו לדרוש בשום תנאי של איזשהו צדק מוסרי להמשיך להיות אזרח ישראלי

יצחק פינדרוס:       אני שמח שסביב החוק הזה התכנסו כל חלקי הבית, שני הצדדים

יצחק פינדרוס:  ואתם יודעים מה? ולוואי – כיוון שזה החוק הראשון – שזה יהיה סימן לבאות, שיהיו עוד דברים שנוכל להגיע עליהם להסכמה

יצחק פינדרוס:  תודה רבה, אדוני

אמיר אוחנה: תודה לחבר הכנסת פינדרוס

אמיר אוחנה: [הצעת חוק פ/374/25; נספחות

אמיר אוחנה: ] 

אמיר אוחנה: תעלה ותבוא חברת הכנסת שרן השכל לנמק את הצעתה

שרן השכל: שלום, אדוני היושב-ראש

שרן השכל:  לפני שאתחיל בנאום, לא הספקתי עדיין לברך אותך

שרן השכל:  ניסיתי ביום ההשבעה, אבל הכול היה ככה עמוס

שרן השכל:  אני חייבת לומר, קודם כול, המון המון בהצלחה

שרן השכל:  אני חושבת ששברת כאן תקרת זכוכית רצינית

שרן השכל:  אני בטוחה שתעשה את העבודה שלך על הצד הטוב ביותר, ואני מקווה שנוכל לשתף פעולה כולנו יחד כאן בכנסת

שרן השכל:  המון הצלחה

אמיר אוחנה: תודה לך, גברתי

אמיר אוחנה:  תודה

שרן השכל: הצעת חוק שלילת אזרחות ממחבלים – לפני כמה חודשים, בשיחה אישית, סיפר לי אב שכול שלפני שנתפס המחבל שרצח את הבת שלו הוא כבר תכנן איך הוא הולך להיכנס לבית המשפט ואיך הוא יהרוג את המחבל על מה שהוא עשה לילדה שלו

שרן השכל:  הוא אמר שאם המחבל היה יושב מולו מחויך בזמן המשפט, הוא לא היה יודע את נפשו, הוא לא היה מסוגל לחיות עם עצמו

שרן השכל:  למזלו של האב, המחבל חוסל, והמחזה נחסך ממנו

שרן השכל:  לא שזה משנה ולו במעט את הכאב והאובדן הגדול

שרן השכל:      מטרת החוק היא בראש ובראשונה להושיט יד לאותן משפחות יקרות שצפו בשטן האישי שלהן מחויך וגאה, מספר בבית המשפט על הרגע שבו לקח מהן את היקר מכול

שרן השכל:  נסו לדמיין את אותה משפחה, כאשר ישתחרר אותו שטן אישי שלהן מהכלא ויחזור לעיר מגוריו, נניח חיפה

שרן השכל:  הם קמים כל בוקר בחרדה: מה אם אראה אותו היום – אולי בסופר ואולי בתור לבנק? משננים בראשם את המשפט שיאמרו לו ומה יעשו לו אם ייתקלו בו

שרן השכל:  הם קמים בוקר-בוקר, יום-יום, עם התחושה הזו

שרן השכל:  איך אתם הייתם מרגישים?     המאבק על קיומנו במדינת ישראל לא נגמר

שרן השכל:  זו מלחמה, ומולנו יש אויב שהקים פס ייצור למחבלים

שרן השכל:  השיטה עובדת כך: ככל שתרצח יותר יהודים ותקבל יותר שנים בכלא הישראלי, כך תקבל משכורת חודשית יותר גבוהה

שרן השכל:  מטרת החוק היא להרתיע, להפוך עליהם את המשוואה ולהבהיר אחת ולתמיד: הטרור לא משתלם

שרן השכל:  ישראל היא מדינה דמוקרטית

שרן השכל:  בחברה שלנו פותרים מחלוקות בשיח

שרן השכל:  אנחנו מאמינים שערך החיים הוא מעל לכול

שרן השכל:  מחבלים הכריזו מלחמה על ערך החיים

שרן השכל:  הם מחבלים במרקם החברתי העדין שלנו ובערכים הבסיסיים ביותר, ואני שואלת אתכם: איך זה ייתכן שמי שהקדיש את חייו להרס החברה שלנו נשאר חלק ממנה? באיזה עולם הגיוני שמי שבוחר לצאת ולשחוט יהודים ברחובות, בשם ישות אויב, נשאר אזרח במדינת ישראל?      אסור לנו להיות עיוורים לאמת הפשוטה הזו

שרן השכל:  מי שנלחם בערכים הבסיסיים של החברה הישראלית, פגע בחפים מפשע על רקע דתי לאומני וקיבל על מעשיו תגמול מרשות זרה ועוינת לא יכול להישאר אזרח או תושב ישראל

שרן השכל:  מי שמקבל פנסיה מהרשות הפלסטינית על רצח ישראלים מוזמן לארוז את חפציו ולחיות תחת הרשות הפלסטינית שעליה הוא נאבק

שרן השכל:  זה עניין של צדק בסיסי

שרן השכל:  למחבלים פשוט אין מקום בחברה שלנו, בחברה הישראלית

שרן השכל:  תודה רבה

אמיר אוחנה: תודה לחברת הכנסת שרן השכל

אמיר אוחנה: [הצעת חוק פ/376/25; נספחות

אמיר אוחנה: ] 

אמיר אוחנה: נעבור למנמק הבא, חבר הכנסת יושב-ראש ועדת החוקה, חוק ומשפט שמחה רוטמן

אמיר אוחנה:  עשר דקות לרשותך, אדוני

אמיר אוחנה:  בבקשה

שמחה רוטמן: תודה רבה, אדוני היושב-ראש

שמחה רוטמן:  כנסת נכבדה, חבריי חברי הכנסת, גברתי השרה – לגברתי השרה, בהקשר הזה, יש מעמד מיוחד, כי מדובר בהצעת חוק שהיא קידמה כבר בכנסת הקודמת יחד עם השר אבי דיכטר וגם כפרויקט שהוא הרוח המניעה מאחוריו כבר הרבה זמן

שמחה רוטמן:  ובהחלט לכבוד הוא לי שאת השרה התורנית כאשר אני מציג את הצעת החוק

שמחה רוטמן:      הצעת החוק הזאת – ופה אני רוצה להודות מאוד ליושב-ראש הקואליציה אופיר כץ ולכל נציגי האופוזיציה, ובוודאי לשרן השכל שדיברה לפני, למאיר כהן שפה ולכולם

שמחה רוטמן:  למעשה, כמו שאמר יושב-ראש הקואליציה, 106 חברי כנסת מכל סיעות הבית כמעט, ואני עדיין מקווה – יש סיעה אחת, שאני אישית ספציפית עוד מקווה שתתחרט ותצטרף גם היא לתמיכה

שמחה רוטמן:  יש שתי סיעות שמהן אני לא מצפה – לצערי, אני לא מצפה – אבל יש עוד סיעה אחת שממנה אני כן מצפה שכן תצטרף לחוק הזה שאין צודק, ראוי ונכון ממנו, מפלגת העבודה

שמחה רוטמן:  הצעת החוק הזאת, לפני כל דבר, אומרת אמירה מוסרית

שמחה רוטמן:  היא אומרת: לא ייתכן שלצידנו תחיה ישות שמשלמת משכורות לרוצחים שלנו, שמשלמת משכורות למחבלים ולפוגעים בנו ויש לה תעריפון מיוחד

שמחה רוטמן:  תעריף – תעריף לפי שנת מאסר

שמחה רוטמן:  תעריף – וזה החשוב ביותר לעניין הצעת החוק הזאת – אקסטרה

שמחה רוטמן:      אני רואה שנכנס חבר הכנסת אלקין

שמחה רוטמן:  גם לך תודה רבה על השותפות מכל חלקי הבית בקידום הצעת החוק הזאת

שמחה רוטמן:      יש תעריף

שמחה רוטמן:  תעריף הדם של יהודים מעולם לא היה כל כך זול, כאשר ישות הטרור שיושבת לידינו משלמת לפי שנת מאסר בכלא

שמחה רוטמן:  רצחת יותר, יש לך יותר זמן בכלא – אתה תקבל יותר כסף

שמחה רוטמן:  ויש תעריף עוד יותר מיוחד, והוא נוגע ספציפית לנושא הצעת החוק הזאת

שמחה רוטמן:  אם אתה אזרח ישראל, אתה מקבל אקסטרה

שמחה רוטמן:  כלומר, לא רק שאזרח ישראל שבוחר לבגוד בעמו, במולדתו, במדינתו, ולפגע – ואני אומר בכוונה "לבגוד בעמו", כי בנושא הזה זה אפילו לא מאבק בין יהודים לערבים

שמחה רוטמן:  לבגוד עמו – כי פעמים רבות ראינו שבפיגועי טרור, שמתבצעים במדינת ישראל, נהרגים גם יהודים וגם ערבים, וכמובן דרוזים, נוצרים וצ'רקסים

שמחה רוטמן:  ומכל הטרור – משמעותו של הטרור בהקשר הזה: זו פגיעה חסרת הבחנה באזרחים

שמחה רוטמן:  אז פעמים רבות נפגעים ממנו כולם

שמחה רוטמן:  הוא מקבל אקסטרה תשלום בגלל שהוא אזרח ישראל

שמחה רוטמן:      ואנחנו ניתן לדבר הזה להימשך? אנחנו נמשיך לתת לו ליהנות מאזרחותו הישראלית, מזכות ההצבעה שלו בישראל, מיכולת המגורים שלו בישראל, מקצבאות הביטוח הלאומי של ישראל – כאשר הוא מקבל כסף נוסף מהרשות הפלסטינית בגלל שהוא אזרח ישראל ובגלל שהוא משתמש באזרחות שלו כדי לפגוע בנו?     קודם כול, מדובר בקריאה מוסרית מאין כמותה

שמחה רוטמן:  תאמינו או לא, עד כמה שהדבר הזה ברור וידוע לכל היושבים כאן בבית כמעט, שהרשות הפלסטינית משלמת כסף לטרור, עד כדי כך, כמו שאמרתי, ש-106 חברי כנסת תומכים בהצעת החוק הזאת; זה לא רוב מקרי, זה לא רוב מזדמן, זה לא בטעות וזה לא בזמן שהמליאה ריקה

שמחה רוטמן:  106 חברי כנסת – משהו שהוא קונסנזוס חוצה מפלגות שכבר שנים הכנסת לא ידעה כמוהו, גם על עצם התשלום וגם על חוסר המוסריות שבו

שמחה רוטמן:  כשמסתובבים בעולם אנשים מופתעים

שמחה רוטמן:  הם לא יודעים שזה המצב

שמחה רוטמן:  הם חושבים שיש ישראל שפוגעת במחבלים, אולי פוגעת באוכלוסייה הפלסטינית, וכל מיני גינויים, ובאו"ם הם קוראים, ויש כנגדה – טוב, גם היא לא מושלמת, הרשות הפלסטינית

שמחה רוטמן:  כלומר, כן, יש פה איזה שני צדדים שווים מבחינה מוסרית שמתווכחים להם על איזו פיסת קרקע שאף אחד לא מכיר במזרח התיכון, ואנחנו נהיה מהאו"ם תרתי משמע

שמחה רוטמן:  נהיה מאו"ם – גם לא נתערב וגם נסתכל על זה כאילו יש פה שווה בין שווים

שמחה רוטמן:  והם לא מבינים שמדינת ישראל, דבר ראשון, היא בוודאי הצד הצודק גם על עצם הסכסוך, אבל גם באופן ניהול הסכסוך, גם במוסריות שלה

שמחה רוטמן:  ובצד השני, רצחת תינוקות – תקבל כסף

שמחה רוטמן:  באנגלית קוראים לזה pay for slay

שמחה רוטמן:  והדבר הזה לא ידוע בעולם

שמחה רוטמן:      ולכן, מעבר לעובדה – הרי את החוק הזה, חבריי לאופוזיציה, ואני פונה במיוחד אליכם, את החוק הזה הרי ודאי שהיינו יכולים להעביר גם בלעדיכם

שמחה רוטמן:  זו לא שאלה בכלל

שמחה רוטמן:  הרי מספרית יש לנו את הרוב

שמחה רוטמן:  אבל אתם החשובים בהצעת החוק הזאת, כי זו לא השאלה אם החוק יעבור – החוק בעזרת ה' יעבור, ויעבור מהר – אבל העובדה שהתגייסתם בנושא הזה היא מסר לעולם: היא מסר לעולם, שהעם בישראל לא מוכן לשתוק על העוול המוסרי של תשלום משכורות למחבלים, והוא ינקוט כל דרך וכל אמצעי לעצור את הדבר הזה

שמחה רוטמן:      והעובדה שאנחנו היום מחוקקים את החוק הזה, אחרי כמה וכמה ניסיונות חקיקה לשלילת אזרחות ממחבלים שנעשתה בדרך אחרת, שנפסלו – זה לא יום לחשבונות היסטוריים – מכל מיני סיבות, חלקם בהליכי חקיקה, חלקם בשלב הייעוץ המשפטי, חלקם בשלב בג"ץ, אבל זה כבר לא משנה

שמחה רוטמן:  ברוך ה', על הנושא הזה התגבש קונסנזוס רב-מפלגתי מכל הסיעות, שכולם באים ועומדים, גם כלפי העם בישראל וגם כלפי אומות העולם, ואומרים: תשלום למחבלים עבור הרציחות שהם מבצעים זה פשע מוסרי מהמדרגה הראשונה

שמחה רוטמן:      והינה, כדי להראות שאני באמת לא שומר חשבונות עבר, בנושא הזה צריך גם לשבח, תאמינו או לא, את בית המשפט העליון, שלאחרונה נתן פסק דין שהכיר שבעצם התשלום הזה למחבלים הרשות הפלסטינית הופכת להיות שותפה במעשה הטרור בעצמו, גם אם היא לא הייתה מבין היוזמים

שמחה רוטמן:  אנחנו לצערנו יודעים שיש המון פעולות טרור שהם נותנים full service – הם נותנים גם את שירות התכנון, גם את שירות הביצוע וגם את התשלום שלאחר מכן

שמחה רוטמן:  אבל גם במעשי טרור שהם יוזמות של ארגונים אחרים, יוזמות פרטיות, אם הרשות הפלסטינית משלמת את המשכורת למחבל לאחר הביצוע, קבע בית המשפט העליון לאחרונה שהיא שותפה למעשה והיא חבה בנזיקין על המעשה הזה

שמחה רוטמן:  וזו פסיקה טובה וחשובה

שמחה רוטמן:      לכן אני אומר, אם יש נושא שמצליח להביא סביבו 106 חברי כנסת – ואני עדיין מקווה, ולא התייאשתי מכם, מפלגת העבודה, שנגיע גם ל-110 חברי כנסת – ומאגד סביבו גם את הרשות השופטת, גם את הרשות המחוקקת וגם את הרשות המבצעת, אם יש נושא שמצליח לייצר את הקונסנזוס הזה בישראל, אני מקווה ואני בטוח שגם בעולם יראו את הדבר הזה ויבינו, וגם הם יפסיקו לשלם באופן ישיר או עקיף את המשכורות האלו לטרור

שמחה רוטמן:  כי צריך לדעת, הרשות הפלסטינית חיה לא רק על כספי המיסים שישראל מעבירה, אלא גם על הכספים שהיא מקבלת ממה שמכונה המדינות התורמות

שמחה רוטמן:  אז את התרומות הללו, שתורמות – אני לא יודע כמה הן תורמות, יותר נכון אני יודע שהן אינן תורמות במאומה לשיפור חיי ערביי יהודה ושומרון או לשיפור השלום באזור – הן בהחלט תורמות להמשך הסכסוך, לעוד פצועים, לעוד הרוגים, לעוד משפחות שכולות, לעוד סבל וצער ואובדן

שמחה רוטמן:      אז אני מאוד מאוד מקווה שבעקבות הצעד שהיום כנסת ישראל תבצע התרומות הללו ייפסקו, ואפשר יהיה באמת להתחיל לתרום לכיוון של שלום אמיתי, שלא מבוסס על טרור ואיומים

שמחה רוטמן:  תודה רבה, אדוני היושב-ראש, חבריי חברי הכנסת

אמיר אוחנה: תודה לחבר הכנסת שמחה רוטמן

אמיר אוחנה: [הצעת חוק פ/1518/25; נספחות

אמיר אוחנה: ] 

אמיר אוחנה: ואנו עוברים למציע הבא, חבר הכנסת עודד פורר, שינמק את הצעתו

אמיר אוחנה:  אחריו ינמק המציע חבר הכנסת זאב אלקין

אמיר אוחנה:  חבר הכנסת פורר, עשר דקות לרשותך, בבקשה

עודד פורר: תודה, אדוני היושב-ראש

עודד פורר:  חבריי חברי הכנסת, גבירותיי השרות, חבר הכנסת רוטמן, זה לא כל כך נעים לי – אני אתחיל בברכות, גם לקואליציה ולחברים בקואליציה שנרתמו כדי לקדם את זה – גם אתה, אדוני היושב-ראש, בקיצור לוחות הזמנים, כדי לאפשר לחקיקה הזאת להתקדם – אבל בסופו של יום בוא נזכור מה מטרת החוק ומה המטרה שלשמה אנחנו מתכנסים ומחוקקים את החוק הזה

עודד פורר:  המטרה היא בראש ובראשונה, אדוני היושב-ראש, מאבק בטרור

עודד פורר:  המטרה היא בראש ובראשונה לייצר הרתעה מספיקה ומחיר שישלמו מי שנוגעים בדבר הזה ובטרור הזה, ובוודאי מי שעושים את זה כשלוחיו או במימונו או בתמיכתו של ארגון הפשיעה והטרור המכונה הרשות הפלסטינית

עודד פורר:      אבל המקרה – בוא נודה גם על האמת, מה הקטליזטור, מה המניע

עודד פורר:  אתה אומר: יש סיבה ומסובב – מה גרם לזה שאנחנו מצליחים להביא את החקיקה הזאת? מה שגרם לזה שהחוק הזה עובר היום – בקריאה טרומית, יש לציין, עוד לא השלמנו את הליך החקיקה, ואני אעדיף לברך על המוגמר – הוא עובר היום בקריאה טרומית בגלל החגיגות שנחגגו כששוחררו אלה שקצבו את עונשם, רוצחי החייל אברהם ברומברג, שעונשם נקצב, שוחררו, הגיעו לכפר, וחגיגות ההילולה היו שם, וההתפרעויות – שבהחלט אסור שיקרו שוב – הן היו הקטליזטור

עודד פורר:  אבל המאבק בטרור הוא לא בחקיקה אחת והוא לא בחוק אחד; הוא בדרך שצריך לעשות אותה שוב ושוב ושוב בכל דבר ועניין

עודד פורר:       כשאני הסתכלתי בדיוק על המקרה הזה של רצח החייל אברהם ברומברג – ברצח הזה לקחו חלק שלושה: אחד מהם שוחרר כבר לפני עשור – סמי יונס, שנהג ברכב ששם נחטף החייל מאותו מקום

עודד פורר:  אחד האחים

עודד פורר:  הוא שוחרר לפני עשור, חבר הכנסת כהן, בעסקה שקרויה "עסקת שליט", עסקה שבה שחררו מחבלים עם דם על הידיים

עודד פורר:  ראש הממשלה המכהן היום, שהיה ראש הממשלה אז, דחף את העסקה הזו בכל כוחו

עודד פורר:  המעניין הוא שכשהוא שוחרר, סמי יונס, עוד היו לו טענות שהעסקה עוכבה, הוא בא בטענות למי שהיה אז שר החוץ אביגדור ליברמן, כי העסקה עוכבה, כי אביגדור ליברמן התנגד לעסקה הזאת בממשלה

עודד פורר:      אז אני רוצה להגיד לחברים בקואליציה, שנוכח החגיגות בכפר עארה התעוררו פתאום ברצון שלהם להיאבק בטרור: זה לא מספיק להעביר את ההצעות האלה בקריאה טרומית, צריך להשלים אותן לקריאה שנייה ושלישית

עודד פורר:  ואני רוצה לראות את זה קורה בטווח הזמן המיידי

עודד פורר:  ופה יהיה לכם נתיב פתוח מבחינת האופוזיציה

עודד פורר:      אבל זה לא מספיק גם להעביר חוק אחד, אלא צריך גם להימנע משחרורי מחבלים, מכניעה לרשות הפלסטינית, מכניעה לכל מיני תביעות כאלה או אחרות, ולעמוד עם עמוד שדרה גם מול הלחצים האלה, שלא כפי שנעשה בידי ראש הממשלה המכהן בעבר

עודד פורר:  תודה, אדוני היושב-ראש

אמיר אוחנה: תודה לחבר הכנסת עודד פורר

אמיר אוחנה: [הצעת חוק פ/1532/25; נספחות

אמיר אוחנה: ] 

אמיר אוחנה: יעלה ויבוא המציע הבא, חבר הכנסת זאב אלקין, לנמק את הצעתו, בבקשה

אמיר אוחנה:  עד עשר דקות לרשותך, אדוני

אמיר אוחנה:  בבקשה

זאב אלקין: תודה רבה, אדוני היושב-ראש

זאב אלקין:  חברתי השרה, חבריי חברי הכנסת, אני מתכבד כאן, יחד עם שורה של חברים מהסיעות השונות בבית הזה, להציג הצעת חוק שאין צודקת ממנה, וגם למעשה מקיים הבטחה – זה לא תמיד קורה בבית הזה, שניתן לקיים הבטחות

זאב אלקין:  כשהסתיימו הבחירות לכנסת הנוכחית פנה אליי הארגון של המשפחות השכולות, וביקשו לצרף את שמי וחתימתי להצעת החוק שהתגבשה אז בשורות הבית

זאב אלקין:  הסברתי להם שכשר בממשלה אני לא יכול להצטרף להצעת חוק, אבל הבטחתי להם שבין הדברים הראשונים שאני אעשה ברגע שאני אסיים את כהונתי כשר ואהפוך לחבר כנסת ואוכל להגיש הצעות חוק, תהיה הצעת חוק שאני אגיש בגלל שהיא הצעת חוק נכונה וצודקת

זאב אלקין:      כעת לא רק שקיימתי את הבטחתי והגשתי אותה כראשונה בין הצעות החוק השונות שלי, אלא גם כך קרה שאנחנו מצליחים כולנו ביחד היום למעשה לקדם את הצעות החוק בנושא הזה בציר שחוצה את הצדדים בבית הזה, קואליציה ואופוזיציה, איחוד של רוב מוחלט של סיעות הבית הזה שהחליטו לתמוך בהצעת החוק ולהגיש גם הצעות חוק מטעמן, ואני חושב שזה מאוד נכון

זאב אלקין:      אני רק מצטער, אדוני היושב-ראש, שזאת לא הייתה הצעת החוק הראשונה בבית הזה, בכנסת הזאת, שעברה בקריאה הטרומית, כי אם זה היה קורה, למעשה התמונות של החגיגה הנפסלת הזאת שראינו, היו נחסכות מאיתנו

זאב אלקין:      הרי חוקקנו פה לא רק בקריאה טרומית, חבריי חברי הכנסת, העברנו פה ארבעה חוקים שהתחילו בטרומית והסתיימו בשנייה ושלישית אפילו טרם הקמת ממשלה

זאב אלקין:  בעיניי, היה נכון וראוי לקדם את הצעת החוק הזאת לפני כולן דווקא, שבאמת מצד אחד מביאה לאחדות רחבה מאוד בין שורות הבית הזה, ומצד שני באמת הייתה דחיפות, כי במקום להתעסק בחקיקה פרסונלית כזאת או אחרת כדי למנות שר כזה או אחר – אם היינו מתרכזים בזה, הרוצח השפל הזה לא היה משתחרר לאן שהוא השתחרר, היום הוא כבר היה בתוך הרשות הפלסטינית, וכל המראות האלה היו נחסכים מאיתנו

זאב אלקין:      לכן אני חושב שהבית הזה עשה טעות כשהוא התעסק בחוקים אחרים, ולאו דווקא בהצעת החוק הזאת, שהייתה צריכה להיות ראשונה

זאב אלקין:  זאת טעות שכבר נעשתה, אבל עוד לא מאוחר למנוע טעות אחרת, ואני פונה אליך, אדוני היושב-ראש, הרי בשבוע הבא אמור להיות עוד שחרור, וכולנו מבינים שגם השחרור הזה ילווה באותם מעשי חגיגה כפי שראינו בשחרור הראשון

טלי גוטליב: צריך לאסור קציבה

טלי גוטליב:  צריך לעשות חוק של איסור קציבת מאסר עולם למחבלים

מיקי לוי: תגישי

טלי גוטליב: זאת הדרך היחידה שנוכל להילחם בזה

מיקי לוי: תגישי

טלי גוטליב: אסור שתהיה קציבת ענישה

זאב אלקין: קודם כול, חברת הכנסת טלי גוטליב, אני רוצה לברך אותך על כך שעברת מהשורות שבהן אומרים לחברי כנסת מה לחוקק, למעמד שבו את יכולה לחוקק

זאב אלקין:  אל תגידי "צריך לעשות", תגישי הצעת חוק

טלי גוטליב: אין בעיה

טלי גוטליב:  אני רק מסבירה, אני בטוחה שגם תצטרף אליי, אלקין

טלי גוטליב:  זה ברור לך שהכול מתחיל ומסתיים בקציבת מאסרי עולם

טלי גוטליב:  אסור לקצוב מאסרי עולם למחבלים

זאב אלקין: אז קודם כול תגישי הצעת חוק

זאב אלקין:  ככה פועלים בבית הזה, זאת הדרך

טלי גוטליב: אתה לא צריך חוק בשביל זה

טלי גוטליב:  הנשיא קוצב

מיקי לוי: - - - שיעבור בוועדת שרים

טלי גוטליב: אסור שנשיאי ישראל יקצבו מאסרי עולם, אין צורך בחקיקה

זאב אלקין: חברת הכנסת גוטליב

טלי גוטליב: אין צורך, זה בסמכות הנשיא

זאב אלקין: את חברת קואליציה, את במקום שבו עושים, לא במקום שבו צועקים

טלי גוטליב: הנשיא הוא לא פוליטי

טלי גוטליב:  משרת הנשיא היא א-פוליטית

זאב אלקין: ודאי

זאב אלקין:  תגישי הצעת חוק - -     

טלי גוטליב: לא צריך

טלי גוטליב:  בואו נגיד לו, אדוני הנשיא - - -     

זאב אלקין: - - אני בטוח שתשכנעי

זאב אלקין:  את לא צריכה לשכנע אותי, את צריכה לשכנע את השר יריב לוין וחבריו לוועדת שרים לחקיקה

טלי גוטליב: לא, לא

טלי גוטליב:  אני צריכה לשכנע את הנשיא הרצוג: אל תקצוב מאסרי עולם לעולם

אמיר אוחנה: אז גברתי תעשה זאת

אמיר אוחנה:  אנא לא באולם המליאה

טלי גוטליב: למחבלים

זאב אלקין: אבל אני חוזר עכשיו עם פנינו קדימה

זאב אלקין:  אני פונה אליך, אדוני היושב-ראש, ואני פונה אליך, חבר הכנסת אופיר כץ, אתה גם יושב-ראש קואליציה וגם יושב-ראש ועדת הכנסת וגם אחד מהמציעים של הצעת החוק החשובה הזאת: בואו נשים את כל שאר הדברים בצד, הרי אפשר לסיים

זאב אלקין:  כשרוצים וגם כשיש הסכמה רחבה בתוך הבית שחוסכת פיליבסטרים, אפשר לסיים את כל מלאכת החקיקה עד השחרור השני, רק בואו נחליט שבאמת נותנים לזה עדיפות עליונה על הדברים האחרים

זאב אלקין:  הדברים האחרים יכולים לבוא אחרי זה, יכולים לחכות

זאב אלקין:  מה יקרה - - -     

אופיר כץ: אבל זה גם כך לא בוועדות שיש בהן עבודה - - -     

זאב אלקין: מצוין

זאב אלקין:  לא, אני מדבר גם על המליאה

זאב אלקין:  בעיניי זה יותר חשוב מהנורבגי

זאב אלקין:  הנורבגי יכול לחכות עוד יום אחד אם זה יתנגש בצעת החוק הזאת

זאב אלקין:      אני מציע שנעשה מאמץ מרוכז של כל הסיעות, לפחות של אלה שתומכות בהצעת החוק הזאת, ונאמר כאן בצדק שזה כמעט כל הבית הזה, זה מאגד ביחד 106 חברי כנסת, רוב מוחלט בבית הזה – בואו נשים את זה בעדיפות עליונה; נקדם את זה כמה שיותר מהר בוועדת הכנסת הרלוונטית שתיבחר לטפל בהצעת החוק הזאת, נקדם את זה כמה שיותר מהר במליאה ונשים את זה בעדיפות על כל חקיקה אחרת – שעליה דווקא אני מניח שכן נהיה חלוקים – ונראה קודם כול למשפחות השכולות אבל גם לציבור הישראלי שהכנסת יודעת ברובה המוחלט להתאחד סביב הנושא הצודק הזה ולתת לו עדיפות

זאב אלקין:  לא רק לדבר על כמה הוא חשוב, אלא לתת לו עדיפות על פני חוקים אחרים שאם יאושרו באיחור של יום או באיחור של שבוע, שום דבר נורא לא יקרה

זאב אלקין:       כאן – יקרה; כאן אם נסיים בזמן, שר הפנים יוכל להפעיל את סמכותו, והרוצח השפל ישתחרר לתוך הרשות הפלסטינית ולא לתוך מדינת ישראל, ויימנעו מאיתנו כל המראות שראינו

זאב אלקין:      לכן אני כאן פונה לכל סיעות הבית שתומכות בהצעת החוק הזאת: בואו נשים את שאר הדברים בצד

זאב אלקין:  אין הרבה חקיקה כרגע בכנסת, במאמץ של כולנו ביחד אפשר לסיים את המלאכה הזאת כולה, בכל השלבים, גם בקריאה ראשונה וגם בקריאה שנייה ושלישית, עוד במהלך השבוע הבא, לפני שהרוצח הבא ישוחרר

זאב אלקין:      עשינו טעות בתחילת הכנסת, לא נתנו לזה עדיפות, התעסקנו בחוקים שהיה עדיף שבכלל לא היו נחקקים, אבל בטח פחות חשובים מהצעת החוק הזאת

זאב אלקין:  בואו לא נחזור על הטעות הזאת בפעם השנייה, וניתן לזה עדיפות עליונה

זאב אלקין:      אני חושב שאם נדע לעשות את זה, נוכיח מצד אחד למשפחות השכולות וגם לכלל הציבור הישראלי את העמדה הברורה והחדה שיש בכנסת ישראל ביחס לאלה שלא רק ביצעו מעשה טרור נתעב, אלא גם לא מתחרטים עליו, להפך – רשע וטוב לו – הם נהנו מהשכר הזה שהרשות הפלסטינית משלמת להם

זאב אלקין:  הצעת החוק הזאת תיכנס לעוד שורה של מהלכים אחרים שצריכים להיעשות כדי להפסיק כמה שיותר את התופעה הנלוזה הזאת של תשלום בצע עבור רצח בני אדם בצורה מסודרת על ידי ישות מדינתית כמו הרשות הפלסטינית – ויפה שעה אחת קודם

זאב אלקין:  תודה רבה, אדוני היושב-ראש

אמיר אוחנה: תודה לחבר הכנסת אלקין

אמיר אוחנה: הודעה למזכיר הכנסת, בבקשה

דן מרזוק: ברשות יושב-ראש הכנסת, אני מתכבד להודיעכם, כי הונחה היום על שולחן הכנסת, לקריאה ראשונה, מטעם הכנסת, הצעת חוק-יסוד: הכנסת (תיקון מס' 52) (הפסקת חברות בכנסת של שר או סגן שר), של ועדת החוקה, חוק ומשפט

דן מרזוק:  תודה

אמיר אוחנה: תודה

אמיר אוחנה: [הצעת חוק פ/1534/25; נספחות

אמיר אוחנה: ] 

אמיר אוחנה: בשל בקשותיהם של חברי הכנסת מירב בן ארי ומאיר כהן לפצל את הזמן המוקצה להם,  והדבר הוא בהתאם לתקנון הכנסת, על כן יעלה ויבוא קודם חבר הכנסת מאיר כהן

אמיר אוחנה:  בבקשה, חמש דקות לרשותך, אדוני

מאיר כהן: אדוני היושב-ראש, חברות וחברי כנסת נכבדים, אני רוצה להצטרף

מאיר כהן:  א

מאיר כהן:  אני שמח שכל  הכנסת או הרוב המוחלט של הכנסת תומך בהצעה הזאת

מאיר כהן:  קיים מצב אבסורדי שבו מחבל שהורשע בטרור ורצח חפים מפשע מקבל גמול ושכר בעודו בכלא במסלול תשלום קבוע לפי מאפיינים

מאיר כהן:       אני רוצה, אדוני היושב-ראש, שנבין כולנו: הוא קיבל זאת על תקופת המאסר, הוא קיבל זאת על זה שהוא אזרח ישראלי, ולכן צריך לטפל בו לפי אופי הפעילות – אם זה רצח, זה כמובן הרבה מאוד כסף

מאיר כהן:  זה צריך, בלי שום קשר לדעותיך הפוליטיות ובלי שום קשר לוויכוח שניטש, אם אנחנו רוצים כאן דמוקרטיה מהותית או דמוקרטיה - - -     

אמיר אוחנה: אגב, אם אדוני ירשה לי, אני אוסיף שעבור רצח של יותר מישראלי אחד - -     

מאיר כהן: כן, כן, מקבלים עוד

אמיר אוחנה: - - זה עוד עולה

מאיר כהן: תודה על ההערה

מאיר כהן:  מעבר לוויכוח אם אנחנו רוצים דמוקרטיה מהותית או רק משהו פורמלי, שזה הוויכוח שניטש בימים האלה – על זה יש קונצנזוס

מאיר כהן:  אני רוצה להבהיר לכולם, אדוני היושב-ראש, שמטרת התשלומים האלה היא לא רק להחזיק את משפחתו; כדאי שנדע כולנו: המטרה בראש ובראשונה היא להוות תמריץ, והפער בין 2018 ל-2022, כשבודקים את הדיווחים של הרשות הפלסטינית – יש עלייה בכמעט 12% בגיבוי ובהעברת כסף למשפחות של רוצחים

מאיר כהן:  ה-12% הם יותר אנשים עם מוטיבציה לרצוח

מאיר כהן:      אני רק רוצה לספר לכם שהרוצח הזה שהשתחרר, מ-1980 קיבל 12,000 שקלים בחודש

מאיר כהן:  תעשו חשבון, תכפילו את זה, אדוני היושב-ראש – אנחנו מגיעים לכמה מיליוני שקלים

מאיר כהן:  בנוסף לכך, וראו כמה אבסורד היה בזה: הביטוח הלאומי שהייתי השר עליו עד לפני כמה חודשים, המשיך לשלם את כל הזכויות למשפחתו בגלל שהוא אזרח ישראלי

מאיר כהן:  לא נהגנו לפי "אבות אכלו בוסר ושיני בנים תקהינה"

מאיר כהן:  לא עשינו את זה

מאיר כהן:  הוא המשיך לקבל, ומשפחתו בחרה לקבל עוד 12,000 שקלים

מאיר כהן:  לכן אין יותר צודק מתיקון החוק הזה

מאיר כהן:  אלה רגעים שבהם אנחנו מסתכלים אחד לשני בעיניים בלי שום חוצצים של נימה פוליטית, ואומרים: יש דברים שנכון לעשות, לכן אנחנו ודאי ובוודאי נתמוך בחוק הזה

מאיר כהן:  תודה רבה לך, אדוני

אמיר אוחנה: תודה לך, חבר הכנסת מאיר כהן

אמיר אוחנה:  תעלה ותבוא חברת הכנסת מירב בן ארי

אמיר אוחנה:  עד חמש דקות לרשותך, גברתי, בבקשה

מירב בן ארי: תודה רבה, אדוני היושב-ראש, השרה, כנסת נכבדה, היה לי חשוב מאוד לומר כמה מילים על החוק הזה שמגיע באמת מתמיכה של כל הבית הזה כמעט, מכל מי שמבין שזה פשוט הזמן להיות בצד הנכון של ההיסטוריה

מירב בן ארי:       החוק אומר שאזרח או תושב מדינת ישראל שמסכים לקבל תשלום מהרש"פ או מגוף זר עוד אחרי שביצע מעשה טרור, תישלל האזרחות שלו

מירב בן ארי:  אין יותר צודק מהחוק הזה, כי אם אתה פוגע בישראלי ומקבל כסף מהרשות – אין סיבה שתמשיך להיות ישראלי

מירב בן ארי:  דווקא בימים אלה, כשיש הרבה דיבורים – שבעיניי הם לא נכונים – על איבוד ההרתעה, אני חושבת שדווקא חוק כזה מחזק עוד יותר את ההרתעה הישראלית שלנו

מירב בן ארי:  אני חושבת שלקבל משכורות ולהבין שאין לזה מחיר הוא דבר שצריך להפסיק

מירב בן ארי:  עם כל המילים ועם כל הדברים החשובים בסוף חשבתי לעצמי במהלך סוף השבוע מה היה קורה אם בן משפחה שלי היה עובר את האירוע הזה

מירב בן ארי:  אני חושבת על אברהם ברומברג, שפשוט ירו בו, זרקו אותו בצד הדרך, ובמשך ארבעה ימים לא מצאו אותו בכלל; כך השליכו אותו – איבדו צלם אנוש

מירב בן ארי:  ואמרתי, אם זה היה קורה לבן משפחה שלי, איך הייתי יכולה להמשיך לחיות במדינה הזאת?      אני חושבת שאין כאן עניין של ימין ושמאל, יש כאן עניין של ציונות, של אהבת הארץ, של אהבת המדינה ואהבת אדם

מירב בן ארי:  מי שאוהב אדם לא מתנהג בצורה כזאת לאנשים אחרים; מי שמעז לחגוג – על מה הניצחונות? על מה היו החגיגות שם בערערה? על מה? על רצח? איפה אצלנו בחברה היהודית יש מצב כזה שעושים חגיגות כשרוצח משתחרר? אין דברים כאלה

מירב בן ארי:  ועוד לקבל על זה כסף – אני מדברת איתכם על 12,000 בחודש; 3 מיליון שקל במצטבר

מירב בן ארי:  איך אפשר להסביר דבר כזה?      אנחנו עושים כאן היום צדק היסטורי

מירב בן ארי:  אלקין אמר ושמעתי – צריך לעשות את זה כמה שיותר מהר

מירב בן ארי:  לדעתי, זה אחד החוקים החשובים שהכנסת הזאת מביאה

מירב בן ארי:  אני גם חושבת שבכל מה שאנחנו עוברים בימים האחרונים זה גם רגע מיוחד שהלוואי שיחזור, שבו יש הסכמה של רוב הבית הזה להעביר את החוק החשוב הזה

מירב בן ארי:       מילה אחרונה – מאיר, אני רוצה להגיד לך תודה רבה לפני שאתה יוצא

מירב בן ארי:  כי בזכותך וכמובן בזכות ראש הממשלה לשעבר יאיר לפיד היה דיון חשוב מאוד בסיעת יש עתיד

מירב בן ארי:  חברי הכנסת של יש עתיד הביעו תמיכה, וזה חשוב מאוד

מירב בן ארי:  זה הרבה מאוד בזכות העבודה שלך בסיעה

מירב בן ארי:  כמובן, אני רוצה להודות מפה גם לראש הממשלה יאיר לפיד על התמיכה בחוק הזה ובנו, בחברי הכנסת - - -     

אופיר כץ: לשעבר, לשעבר

מירב בן ארי: מה אכפת לך? מה, אני עשיתי פה נאום על נתניהו? זה היה לנו שנה

אופיר כץ: - - -      

רון כץ: אתם אמרתם שזה תואר לכל החיים

מירב בן ארי: תן לי פעם אחת לתת קרדיט

מירב בן ארי:  שנה שלמה רק שמענו מילים על נתניהו

מירב בן ארי:  מותר לי להגיד תודה, ומותר לי להגיד תודה לחבר הכנסת אופיר כץ

מירב בן ארי:  תודה רבה, אדוני היושב-ראש

אמיר אוחנה: תודה לך, גברתי

אמיר אוחנה:  תשיב במשולב בשם הממשלה שרת התחבורה והבטיחות בדרכים חברת הכנסת מירי רגב

אמיר אוחנה:  כבוד השרה, בבקשה

מירי רגב: תודה לך, כבוד יושב-ראש הכנסת, חבריי חברי הכנסת, ראשית אני כואבת את פטירתו של סגן מועצת חכמי התורה של ש"ס הרב שמעון בעדני, זכר צדיק לברכה, שהקדיש את חייו לתורה והאיר את העולם היהודי והעמיד תלמידים רבים

מירי רגב:  ברוך דיין אמת

מירי רגב:  הנחיתי הבוקר את מנהל רשות התחבורה הציבורית ורכבת ישראל לתגבר את התחבורה הציבורית לאזור ההלוויה ההמונית ולתגבר את הקווים הבין-עירוניים לבני ברק כדי לאפשר להמונים להגיע ולקחת חלק בהלוויה

מירי רגב:       לעניין הצעות החוק שהוגשו היום: מחבלים ארורים צריכים להירקב בכלא ללא שום זכויות

מירי רגב:  החוק הזה חוצה דעות פוליטיות ומפלגות – זה לא ימין ושמאל

מירי רגב:  עם כל הכבוד, מי שעוסק בטרור צריך להירקב בכלא ללא שום זכויות – לא מונדיאל, לא תואר ראשון ולא תואר שני

מירי רגב:  החוק שומר על כלל החברה הישראלית, והגיע זמן להשיב את ההרתעה ולמנוע מאיש טרור לקבל זכויות בשם הדמוקרטיה שהוא רומס והורס

מירי רגב:  מי מעלה על הדעת שמחבל מקבל 10,000 שקל בחודש על כך שהוא רצח ישראלים ויהודים? הוא מקבל זכויות מהמדינה: ביטוח לאומי, הבטחת הכנסה, לימודים – זה דבר שלא קורה באף מדינה בעולם, והגיע הזמן לסדר זאת

מירב בן ארי: אין לימודים, אין לימודים

מירב בן ארי:  די כבר עם הקשקוש הזה

מירי רגב: אני שמחה שגם אנשים וחברי כנסת מהאופוזיציה הם חלק מהצעת החוק הזאת

מירי רגב:  אני מברכת את שר הפנים ואת כל המציעים

מירי רגב:       אני עוברת מכאן לתשובת שר הפנים

מירי רגב:  עניינן של הצעות החוק שבנידון אשר זהות בנוסח שלהן הוא בתיקון חוק האזרחות ובחוק הכניסה לישראל בנוגע לביטול אזרחות או תושבות בגין מעשה טרור או מעשה בגידה

מירי רגב:  התיקון המוצע קובע כי מי שהורשע בגין מעשה טרור או בגידה ונדון למאסר בפועל, והוכח כי הוא מקבל תגמול בעד מעשי הטרור מהרשות הפלסטינית או מטעמה – יראו בו כמי שוויתר על האזרחות שלו או רישיון לישיבת קבע שבו הוא מחזיק

מירי רגב:  האזרחות והתושבות שלו יבוטלו מהיום שיקבע שר הפנים, והוא ישוחרר לשטחי הרשות הפלסטינית

מירי רגב:       עוד קובע התיקון המוצע כי שר הפנים רשאי להחזיר אזרחות או תושבות אם הוכח כי הכספים הוחזרו למדינה או לשלול פעם נוספת, אם האזרח או התושב חזר לקבל כספים, כאמור

מירי רגב:       יצוין כי החוק הקיים כיום מאפשר ביטול אזרחות בשל מעשה שיש בו משום הפרת אמונים על ידי בית המשפט, לבקשת שר הפנים, וביטול תושבות בשל מעשה זה על ידי שר הפנים

מירי רגב:  בהסדר הקיים, אם אין למבוטל מעמד במקום אחר, יינתן לו מעמד חלופי בישראל אשר בהתאם להכרעת היועץ הקודם היה רישיון לישיבת ארעי מסוג א/5

מירי רגב:  בפסקי הדין בבית המשפט העליון אשר דנו בביטול אזרחות נקבע כי ההסדר חוקתי בלבד ובלבד שיינתן מעמד חלופי קבוע

מירי רגב:  עוד נקבע כי התכלית אינה הצהרתית, וכי יש להעדיף מסלול פלילי של ביטול אזרחות כפי שמופיע בחוק

מירי רגב:  היקף העבירות בחוק הקיים רחב יותר מהצעות החוק, ואין דרישה להרשעה או מאסר בפועל

מירי רגב:       חשוב להדגיש כי הצעות החוק מוצעות לצד החוק הקיים ובאות להוסיף מסלול אחר ונוסף למי שקיבל כספים מאת הרשות הפלסטינית בגין מעשיו

מירי רגב:  בהתאם לכך יהיו מקרים אשר ניתן יהיה לעשות שימוש בסעיף זה במקום בסעיף הקיים היום בחוק

מירי רגב:       התכלית והמטרה של הצעת החוק: מי שמקבל כספים בגין מעשה טרור שביצע, במעשה קבלת הכספים מראה כי הפנה עורף למדינת ישראל, תוך שהוא מעיד על עצמו שהוא שייך לרשות הפלסטינית; והרשות הפלסטינית במעשיה, בכך שהיא נותנת לו כספים, מעידה כי היא רואה בו חלק ממנה, ולכן יש לו לאן ללכת

מירי רגב:  מחבל? שילך לרשות הפלסטינית, שילך לעזה, שילך לרמאללה

מירי רגב:       ולכן, ברגע שהוא ישוחרר ממאסר הוא יקבל מעמד ברשות הפלסטינית

מירי רגב:  לפיכך אנחנו רואים אותי כמי שוויתר על מעמדו בישראל

מירי רגב:  בהתאם לכך, עם ריצוי עונשו הוא ישוחרר לשטחי הרשות הפלסטינית

מירי רגב:  בפועל הדבר מאפשר שלא יינתן לו שום מעמד חלופי בישראל, שכן יש לו מעמד ברשות הפלסטינית

מירי רגב:  מי שמחבל ומי שפוגע והורג ורוצח את אזרחי מדינת ישראל – מקומו אצל הפלסטינים ברשות הפלסטינית, ולא במדינת ישראל

מירי רגב:  ולכן אני קוראת לכנסת – ימין ושמאל – שימו בצד את האג'נדות הפוליטיות, תנו את הכוח לאזרחי מדינת ישראל

מירי רגב:  אל תיתנו שום כוח למחבלים

מירי רגב:  מחבלים – שיירקבו בכלא, וברגע שיסיימו את הריצוי בכלא, שיעברו לרשות הפלסטינית

מירי רגב:      אני קוראת לכם להצביע בעד החוקים האלה, כדי להרתיע את אותם מחבלים עתידיים, שיבינו שאין להם מקום במדינת ישראל

מירי רגב:  אנחנו עוברים להצבעה?     

אמיר אוחנה: חבר הכנסת רוטמן, חבר הכנסת רוטמן

מירב בן ארי: אולי כדאי שתתקני - - -     

מירי רגב: בכלא

מירי רגב:  קודם כול, יש כאן תומכי טרור בכנסת

מירי רגב:  אבל אני מתקנת לפרוטוקול, אם לא הובנתי: שהמחבלים יירקבו בכלא, וברגע שהם משתחררים מהכלא, שילכו לרשות הפלסטינית – לעזה או לרמאללה

מירי רגב:  כל הכבוד, אתם לומדים

מירי רגב:  אתם לומדים

מירי רגב:  בסוף תתפקדו גם לליכוד

אמיר אוחנה: תודה לשרה רגב

אמיר אוחנה:  ביקש לדבר כשר נוסף השר אבי דיכטר

אמיר אוחנה:  חמש דקות לרשותך, אדוני

אמיר אוחנה:  בבקשה, אדוני השר

אבי דיכטר: אדוני היושב-ראש – פעם ראשונה שאני אומר "אדוני היושב-ראש", אז ביתר הדגשה – רבותיי השרים, חבריי חברי הכנסת, הסיפור הזה, מה שאומרים פה "כספים למחבלים" – אלה משכורות למחבלים

אבי דיכטר:  היום יש שתי טכניקות להיות עובד ברשות הפלסטינית: האחת היא לזכות במכרז או להגיע בדרך אחרת, והטכניקה השנייה היא לבצע פיגוע, לרצוח ישראלים או לנסות לרצוח ישראלים, להיעצר על ידי כוחות הביטחון של מדינת ישראל – צה"ל, משטרה, שב"כ – להיכנס לכלא, ואז אתה באותו רגע הופך להיות עובד ברשות הפלסטינית, פקיד

אבי דיכטר:  אגב, על פי חוק

אבי דיכטר:       לא מדובר, חבריי חברי הכנסת, בג'סטה, אלא בחוק שנחקק ברמאללה בנובמבר 2004

אבי דיכטר:  למיטב ידיעתי, זה החוק הראשון שהעביר נשיא הרשות הפלסטינית מחמוד עבאס, במה שהיה פעם – מוצג היסטורי היום – הפרלמנט הפלסטיני

אבי דיכטר:  הוא כבר לא קיים

אבי דיכטר:  צריך להבין: כל מחבל, כולל מחבל מתאבד, שרצח ישראלים – רגע או מילי-שנייה אחרי שהוא פוצץ את עצמו, הופך להיות עובד הרשות הפלסטינית

אבי דיכטר:  משפחתו מקבלת מהרשות הפלסטינית בגין היותו עובד

אבי דיכטר:  ויש תעריף, ממש תעריף – הוא מקבל לפי שנותיו בכלא: מתחיל ב-2,000 שקל, ומי ש-30 בכלא – 12,000 שקלים

אבי דיכטר:  אותו מחבל, אם הוא מת, משפחתו מקבלת

אבי דיכטר:       כרים יונס, ששוחרר אחרי שנקצב עונשו, קיבל 12,000 שקל בחודש

אבי דיכטר:  האבסורד הזה הסתיים – או ניסינו לסיים אותו – לפני ארבע שנים, בחוק הקיזוז, שיזמנו אלעזר שטרן ואנוכי

אבי דיכטר:  הוא עבר כאן בכנסת, רבותיי, ברוב אדיר: 87 חברי כנסת הצביעו בעד, 15 חברי כנסת הצביעו נגד

אבי דיכטר:  שתי מפלגות שהצביעו נגד עפו מהכנסת: האחת – בל"ד הערבית, והאחת – מרצ היהודית

אבי דיכטר:  ללמדנו שכשהבית הזה רוצה באמת להילחם מלחמה אמיתית אפקטיבית, הוא יודע לעשות את זה

אבי דיכטר:       וכשהשר אופיר כץ ויושב-ראש הכנסת אמיר אוחנה החליטו - - -     

אמיר אוחנה: אופיר כץ עדיין לא שר

אמיר אוחנה:  חבר הכנסת אופיר כץ, לא השר אופיר כץ

אבי דיכטר: חבר הכנסת אופיר כץ

אבי דיכטר:  בעזרת השם גם יהיה שר

אבי דיכטר:  חבר הכנסת אופיר כץ

אבי דיכטר:  שניהם עשו את מלאכתם נאמנה כדי שהבית הזה יוכל היום להצביע על משלים נוסף במלחמה בטרור

אבי דיכטר:  ואני אומר לכם שכל חבר כנסת, יהודי ואחר, שבאמת רוצה להילחם בטרור, חייב לתמוך בחוק הזה

אבי דיכטר:       החוק הזה אומר שאם אני המעביד שלך כמדינה ואתה מקבל משכורת חודשית, ביום שסיימת את מאסרך אתה מגורש למקום שבו המעביד שלך משלם לך את הכסף

אבי דיכטר:  את האזרחות אתה מאבד בכלא, ומועבר לרשות הפלסטינית; את שארית חייך תבלה ברמאללה או ביהודה ושומרון או בשטח תחת הרשות הפלסטינית

אבי דיכטר:       אין דבר צודק יותר, אין דבר אפקטיבי יותר ממלחמה בטרור, ובתוך המלחמה בטרור, אחד הכלים המאוד-משמעותיים הוא נושא הגירוש

אבי דיכטר:  אנחנו מכירים סטטיסטיקות מהעבר, יודעים כמה זה אפקטיבי, ואני אומר לכם שהסיפור הזה של ערבי ישראלי שהופך להיות פקיד ברשות הפלסטינית בגלל שהוא הפך להיות מחבל – הדעת לא סובלת את זה

אבי דיכטר:  העובדה הזו, די בה כדי לעורר צמרמורת בכולנו

אבי דיכטר:       אבל, חברי הכנסת, אין לנו מנדט להצטמרר, יש לנו מנדט להצביע על חוק שאמור להיות מרכיב נוסף במלחמה בטרור

אבי דיכטר:  ואת המרכיב הזה אנחנו בונים היום

אבי דיכטר:  הוא לא המרכיב האחרון, לצערי, מפני שאני מתקשה לראות את הרשות הפלסטינית, אחרי המרכיב הזה, חדלה מלעסוק בתמיכה בטרוריסטים; תמיכה פיננסית בוטה ומכוערת

אבי דיכטר:  האמינו לי, צעד אחר צעד אנחנו נעבור אחריכם, אחרי המחבלים, רחוב-רחוב, בית-בית, זנגה-זנגה – אנחנו לא נרפה מכם, לא מהמחבלים ולא מאלה ששולחים אותם לבצע פיגועים, בין אם בתמיכה ישירה ובין אם בתמיכה עקיפה, בין בעידוד כזה ובין בעידוד אחר

אבי דיכטר:  הסיפור הזה, אנחנו נשים לו קץ

אבי דיכטר:      הערה אחרונה, אדוני היושב-ראש

אבי דיכטר:  אחד הדברים המדהימים זה להבין שבתשלום המשכורות, לערבי ישראלי, בגלל שהוא אזרח ישראלי, יש יתרון: הוא נהנה מבונוס על היותו מחבל ישראלי

אבי דיכטר:  אם אתה תושב מזרח ירושלים, תושב ישראלי, לא אזרח, אתה מקבל תוספת של 300 שקל במשכורת

אבי דיכטר:  למה? כי אתה נמצא בתוך ישראל, יש לך נגישות טובה יותר אם אתה משתתף בטרור

אבי דיכטר:  ואם אתה תושב ישראל אזרח ישראל, ולא חשוב אם זה כפר קרע או במקום אחר, אתה מקבל 500 שקל בונוס על הדבר הזה

אבי דיכטר:       חבר'ה, את הבונוס הזה ואת הכסף הזה – אנחנו את הבונוס נהפוך לקונוס

אבי דיכטר:  אני אומר לכם, אנחנו לא נוותר על אף מחבל

אבי דיכטר:  האמינו לי, במחסנית שלנו – איפה שמחה רוטמן? הוא מכיר – במחסנית שלנו אנחנו עם עוד לא מעט כדורים נגד מחבלים

אבי דיכטר:  כדורים חוקיים - -     

אמיר אוחנה: תודה

אבי דיכטר: - - כדורים שיבטיחו שלהיות מחבל זה לא משתלם

אבי דיכטר:  תודה רבה

אמיר אוחנה: תודה לשר דיכטר

אמיר אוחנה:  ביקשו להתנגד להצעת החוק שני חברי כנסת

אמיר אוחנה:  יעלה ויבוא חבר הכנסת אחמד טיבי, ואחריו – חבר הכנסת מיקי לוי

אמיר אוחנה:  שלוש דקות לרשותך, אדוני, בבקשה

אחמד טיבי: מכובדי היושב-ראש, ראשית כול, יש הבדל בין מי שמתנגדים לרצח או לא רצחו, לבין מי שהיו מעורבים ברצח באופן ישיר או מעודדים רצח או מצל"שים רצח

אחמד טיבי:  אנחנו, חד"ש-תע"ל, מתנגדים להצעת החוק

אחמד טיבי:  אזרחות היא אמנה בין המדינה לאזרח, ותשלומים הם לא סיבה לשלול אזרחות

אחמד טיבי:      למעשי רצח יש בית משפט, הוא שופט אנשים לפי זה

אחמד טיבי:  יש תרגיל בהצעת החוק הזאת – מטרתה להשית את החוק הזה רק על ערבים, וזה עניין הקצבאות והתשלומים

אלמוג כהן: כשיהודים יפוצצו אוטובוסים, נדבר

אלמוג כהן:  אין יהודי שפוצץ אוטובוס, רק אתם

אמיר אוחנה: תודה לחבר הכנסת כהן

אמיר אוחנה:  בבקשה

אלמוג כהן: רק אתם מפוצצים אוטובוסים

אמיר אוחנה: חבר הכנסת כהן, תודה

אלמוג כהן: רק אתם שורפים תינוקות

אחמד טיבי: ההערות האלה הקדימו

אחמד טיבי:  רוצח רבין, למשל, אף אחד מכם לא חשב ולא העלה על דעתו לשלול את אזרחותו, כי הוא יהודי

חנוך דב מילביצקי: הוא לא עשה את זה כדי לחסל את המדינה

אחמד טיבי: רוצחי משפחת דוואבשה, אלה ששרפו אותם - - -     

חנוך דב מילביצקי: אתם רוצים לחסל את המדינה, ולא ניתן לכם

חנוך דב מילביצקי:  לא ניתן לכם לחסל את מדינת ישראל

אחמד טיבי:  אלה שורפי משפחת דוואבשה

חנוך דב מילביצקי: לא ניתן לכם

חנוך דב מילביצקי:  אתם לא תחסלו את מדינת ישראל

חנוך דב מילביצקי:  לא ניתן

אחמד טיבי: אתה אמרת שאתה מעדיף את הרוצחים שלכם על רוצחים ערבים

אחמד טיבי:  שורפי משפחת דוואבשה, שורפי אבו ח'דיר, הילד אבו ח'דיר – שרפו אותו

אחמד טיבי:  אף אחד לא ביקש - - -     

קריאה: לא ניתן, מקומכם לא פה

אחמד טיבי: מותר לאנשי ליכוד להפריע?     

אמיר אוחנה: עצרתי את הזמן, חבר הכנסת טיבי

אחמד טיבי: תודה רבה

אחמד טיבי:  אני לא אתווכח עם מי שאמר שהוא מעדיף רוצחים יהודים

חנוך דב מילביצקי: לא ניתן לכם לחסל את מדינת ישראל

אמיר אוחנה: חבר הכנסת מלביצקי, אנא, אנחנו רוצים להגיע להצבעה

אמיר אוחנה:  תודה

אחמד טיבי: האמירה צריכה להיות מוסרית

אחמד טיבי:  רצח הוא רצח הוא רצח

חנוך דב מילביצקי: לא ניתן לכם, מחבלים ותומכי טרור

אמיר אוחנה: חבר הכנסת מלביצקי, רשות הדיבור כרגע היא של חבר הכנסת טיבי

אמיר אוחנה:  תודה

אחמד טיבי: מי שרוצח ילד יהודי, ערבי, אנגלי, פקיסטני – זה רצח

אחמד טיבי:  ילד הוא ילד תמיד

אחמד טיבי:  אבל החקיקה ביסודה היא גזענית, כי התרגיל הזה של קצבאות לא מצדיק שלילת אזרחות, כמו שאמרה האגודה לזכויות האזרח

אחמד טיבי:      ואפרופו כספים, ארגון חוננו, שמקבל הנחות והטבות לפי סעיף 46 בוועדת הכספים, מגן על רוצחים יהודים

קריאה: איך אתה משווה את ארגון חוננו אל הרשות הפלסטינית?     

אחמד טיבי: מגן על רוצחים יהודים

קריאה: אתה מגן על מחבלים

חנוך דב מילביצקי: אתה השלוח של ערפאת

חנוך דב מילביצקי:  אתה השלוח של הפלסטינים

אחמד טיבי: זה תשלום, תשלום עקיף

אחמד טיבי:  זה תשלום

חנוך דב מילביצקי: אתה השלוח של תומכי הטרור של הרשות הפלסטינית

חנוך דב מילביצקי:  לא ניתן לך פה מקום בכנסת הזאת, אתה לא תהיה

אחמד טיבי: ולכן, כמי שידם נקייה מרצח אנשים באופן ישיר או מתמיכה ברצח, אנחנו קוראים לשלום ישראלי-פלסטיני באמצעות סיום הכיבוש - -     

חנוך דב מילביצקי: שום שלום

חנוך דב מילביצקי:  אתם רוצים לחסל את המדינה

חנוך דב מילביצקי:  זה מה שאתם רוצים לעשות

אחמד טיבי: - - והפסקת הכיבוש, סיום שפיכות הדמים

חנוך דב מילביצקי: מחבלים – החוצה

חנוך דב מילביצקי:  לא יהיו פה תומכי טרור

אחמד טיבי: אין ספק, אתה אמרת שאין מחבלים יהודים

חנוך דב מילביצקי: לא יהיו פה תומכי טרור

אחמד טיבי: נכון, יש מחבלים אמריקאים, יש ערבים מדאעש, יש איראנים - -      

חנוך דב מילביצקי: תומכי טרור לא יהיו פה; מהללי שהידים לא יהיו פה, לא יהיו פה

חנוך דב מילביצקי:  אתם לא תהיו פה

אחמד טיבי: - - יש צרפתים

אחמד טיבי:  אבל יהודים – אין

אחמד טיבי:  אין מחבלים יהודים, אין רוצחים יהודים, אין אנסים יהודים, אין גנבים יהודים

אחמד טיבי:  אתה יודע שבכנסת הזאת יש גם מחבלים וגם גנבים

אמיר אוחנה: תודה

אמיר אוחנה:  חבר הכנסת מיקי לוי הסיר את התנגדותו

אמיר אוחנה:  על כן, אני יכול לאפשר לחבר הכנסת אופיר כץ כיוזם הראשון להשיב על התנגדותו של חבר הכנסת טיבי

אמיר אוחנה:  בבקשה, אדוני, שלוש דקות לרשותך

אופיר כץ: תודה רבה, אדוני היושב-ראש

אופיר כץ:  חבר הכנסת טיבי, בושה וחרפה שעלית לפה להתנגד

אופיר כץ:  אתה לא יכול להתנתק מזה שאתה אומר: לחוק אני מתנגד, אבל לא לרצח

אופיר כץ:  ברגע שאתה עולה לפה ומתנגד לחוק כזה, אתה לא יכול להפריד בין הדברים

אופיר כץ:  אתה נותן לגיטימציה למחבלים האלה, מגן עליהם – אתה לא יכול להגיד אחר כך: אבל אני מתנגד לרצח

אופיר כץ:  זה לא עובד ביחד

אופיר כץ:  כשאתה עולה לפה ומתנגד לחוק, אתה תומך ברוצחים האלה

אמיר אוחנה: תודה לחבר הכנסת כץ

אמיר אוחנה:  חברות וחברי הכנסת, בטרם נעבור להצבעה, אנא שבו במקומותיכם

אמיר אוחנה:  חברות וחברי הכנסת, אני מבקש לומר כמה מילים בטרם נעבור להצבעה, וזאת למרות שאנחנו לא בנוכחות מלאה בשל ההלוויה שנערכת בשעה זו, של נשיא מועצת חכמי התורה, הרב שלום בעדני, זכר צדיק וקדוש לברכה

אמיר אוחנה:  זה המקום גם לנחם את בני משפחתו, מוקיריו, תלמידיו וממשיכי דרכו

אמיר אוחנה:  תנוחמו מהשמיים

אמיר אוחנה:      חברי הכנסת, אני מבקש לומר דבר מה: 36,227 קולות של אזרחי ישראל שהלכו להצביע בבחירות האחרונות הם משקלו של מנדט בבחירות לכנסת העשרים-וחמש

אמיר אוחנה:  כשאני רואה חבר או חברת כנסת, כל אחד מבין 120 החברות והחברים בבית הזה – אני רואה 36,227 אזרחים ניצבים מאחוריו

אמיר אוחנה:  זה מספר עצום

אמיר אוחנה:  אני רואה כל אחת ואחד מהחברים בבית הזה כמנהיגים ומציע שכך ננהג כולנו; כך ננהג בעצמנו, וכך ננהג בזולתנו

אמיר אוחנה:  יש משקל והשלכות לדברים שלנו

אמיר אוחנה:      החברה הישראלית עברה בשנים האחרונות טלטלות, והשלכותיהן עוד מלוות אותנו

אמיר אוחנה:  לטובת החברה כולה ננהל כאן דיונים חשובים, נוקבים, יצריים

אמיר אוחנה:  יהיו ויכוחים, אבל תהיינה גם הסכמות

אמיר אוחנה:  החוקים המובאים היום, שעניינם חיזוק המאבק בטרור, מובאים בהסכמה של למעלה מ-100 חברי הבית – אלה שנוכחים כאן, ואלה שכאמור בפתח הדברים אינם נוכחים כאן; הסכמה רחבה שאני לא זוכר כמותה

אמיר אוחנה:  הדבר הזה יוצר, לעניות דעתי, גם פתח לתקווה שאפשר גם אחרת

יוראי להב-הרצנו: ככה בדיוק ניהלנו את הכנסת העשרים-וארבע

אמיר אוחנה: אני מאמין ומקווה שאם כל חלקי הבית או לפחות רובם יקבלו על עצמם שניתן להתווכח גם ויכוחים נוקבים, אפשר לשכנע, מותר גם להשתכנע – אבל נזכור כולנו תמיד שאנחנו כולנו עם אחד

יוראי להב-הרצנו: מקובל עליך שנתנהג כמו שאתה התנהגת ואתם התנהגתם כשישבתם כאן?     

אמיר אוחנה: אני חושב שאם נעשה זאת, נזכור ונביא בשורה גדולה לציבור הישראלי

אמיר אוחנה:  אמן שכך יהיה

אמיר אוחנה:       חברות וחברי הכנסת, אנחנו עוברים להצבעה

אמיר אוחנה:  אנא, שבו במקומותיכם, כל מי שרוצה להצביע

אמיר אוחנה:  ההצבעה הראשונה היא על הצעת החוק של חבר הכנסת אופיר כץ

אמיר אוחנה:  הצבעה

אמיר אוחנה: בעד ההצעה להעביר את הצעת החוק לוועדה – 71 

אמיר אוחנה: נמנעים – אין 

אמיר אוחנה: תוצאות ההצבעה – 71 בעד, תשעה נגד

אמיר אוחנה:  אני קובע כי ההצעה התקבלה ותעבור לוועדת הפנים והגנת הסביבה

אמיר אוחנה:  חבר הכנסת קרויזר – נא לרשום את הצבעתו, וגם חבר הכנסת סולומון

אמיר אוחנה:  חברי הכנסת שמעוניינים לצרף את שמם, מוזמנים לפנות למזכיר הכנסת

אמיר אוחנה:  אפשר לעבור להצבעה השנייה?     נעבור להצעת החוק הבאה, של חברת הכנסת שרן השכל

אמיר אוחנה:  הצבעה

אמיר אוחנה: בעד ההצעה להעביר את הצעת החוק לוועדה – 71 

אמיר אוחנה: נמנעים – אין 

אמיר אוחנה: אם כן, 71 בעד, תשעה נגד, אין נמנעים

אמיר אוחנה:  אני קובע שההצעה התקבלה ותעבור להכנה לקריאה הראשונה בוועדת הפנים והגנת הסביבה

אמיר אוחנה:       נצביע כעת על הצעת החוק הבאה, של חבר הכנסת שמחה רוטמן

אמיר אוחנה:  אנחנו מתקנים: 72 בעד, מוסיפים את הצבעתו של חבר הכנסת קרויזר

אמיר אוחנה:  אם כן, ההצבעה עברה ותעבור להכנה לקריאה ראשונה בוועדת הפנים והגנת הסביבה

אמיר אוחנה:       אנחנו נצביע כעת על הצעת החוק הבאה, של חבר הכנסת שמחה רוטמן

אמיר אוחנה:  הצבעה

אמיר אוחנה: בעד ההצעה להעביר את הצעת החוק לוועדה – 69 

אמיר אוחנה: נמנעים – אין 

אמיר אוחנה:   אם כן, 70 חברי כנסת בעד, ואני מצרף את הצבעתו של חבר הכנסת קרויזר, תשעה נגד, אין נמנעים

אמיר אוחנה:  אני קובע שההצעה התקבלה ותעבור להכנה לקריאה ראשונה בוועדת הפנים והגנת הסביבה

בועז טופורובסקי: חוץ וביטחון

אמיר אוחנה: תעבור לוועדת הכנסת

אמיר אוחנה:       נעבור להצעת החוק הבאה, של חבר הכנסת עודד פורר

אמיר אוחנה:  הצבעה

אמיר אוחנה: בעד ההצעה להעביר את הצעת החוק לוועדה – 70 

אמיר אוחנה: נמנעים – אין 

אמיר אוחנה: 71 בעד, וצירפנו את הצבעתו של חבר הכנסת קרויזר, תשעה נגד

אמיר אוחנה:  אני קובע שההצעה התקבלה ותעבור להכנה לקריאה ראשונה בוועדת הפנים והגנת הסביבה

בועז טופורובסקי: חוץ וביטחון

אמיר אוחנה: לאור בקשה לחוץ וביטחון, היא תעבור לוועדת הכנסת

אמיר אוחנה:       אם כך, נעבור להצעת החוק של חבר הכנסת זאב אלקין

אמיר אוחנה:  הצבעה

אמיר אוחנה: בעד ההצעה להעביר את הצעת החוק לוועדה – 72 

אמיר אוחנה: נמנעים – אין 

אמיר אוחנה: 73 בעד, ואני מצרף את הצבעתו של חבר הכנסת קרויזר, שמונה נגד, אין נמנעים

אמיר אוחנה:       האם הצבעתו של חבר הכנסת אקוניס נקלטה?     

בועז טופורובסקי: הכול חוץ וביטחון

אופיר אקוניס: אני חושב שלא, זה לא הפך לירוק

אמיר אוחנה: אם כך, אני קובע שגם הצעה זאת התקבלה ותעבור להכנה לקריאה הראשונה בוועדת הפנים והגנת הסביבה

בועז טופורובסקי: חוץ וביטחון

אמיר אוחנה: חוץ וביטחון? אז ועדת הכנסת

אמיר אוחנה:       נעבור להצעת החוק הבאה, של חבר הכנסת מאיר כהן

אמיר אוחנה:  הצבעה

אמיר אוחנה: בעד ההצעה להעביר את הצעת החוק לוועדה – 73 

אמיר אוחנה: נמנעים – אין 

אמיר אוחנה: 74 בעד, יחד עם הצבעתו של חבר הכנסת קרויזר, תשעה נגד, אין נמנעים

אמיר אוחנה:  אני קובע שההצעה הזאת התקבלה גם היא ותעבור להכנה לקריאה הראשונה בוועדת הפנים והגנת הסביבה

אמיר אוחנה:       נעבור להצעה של חבר הכנסת ינון אזולאי

אמיר אוחנה:  הצבעה

אמיר אוחנה: בעד ההצעה להעביר את הצעת החוק לוועדה – 56 

אמיר אוחנה: נמנעים – אין 

בועז טופורובסקי: מה זה עכשיו?     

אמיר אוחנה: של ינון אזולאי?     

מירב בן ארי: אתה יכול להוסיף אותנו? לא יכולנו ללחוץ

מאיר כהן: תוסיף אותנו

אמיר אוחנה: נוסיף לפרוטוקול גם את שמותיהם של חברי הכנסת כהן, חברת הכנסת בן ארי וחבר הכנסת רם בן ברק

אמיר אוחנה: נא להציג את תוצאות ההצבעה הקודמת

אמיר אוחנה:   56 בעד, תשעה מתנגדים, אין נמנעים

אמיר אוחנה:  הוספנו לפרוטוקול את חברי הכנסת שביקשו להוסיף את שמם כתומכים

אמיר אוחנה:  על כן, גם הצעה זאת התקבלה ותעבור לוועדת הפנים והגנת הסביבה

אמיר אוחנה:  אה, חוץ וביטחון – אם כן, לוועדת הכנסת

אמיר אוחנה: << הלסי >> מספר תאונות העבודה שבהן נהרגו עובדים ונפצעו קשה ובינוני, היה הגבוה ביותר בארבע שנים האחרונות << הלסי >>        

אמיר אוחנה: רבותיי, אנחנו נעבור לסעיף הבא על סדר-היום – הצעות דחופות לסדר-היום

אמיר אוחנה:  אני מזמין את חברת הכנסת נעמה לזימי לנמק

אמיר אוחנה:  לא נמצאת?     נעבור להצעה הבאה

אמיר אוחנה:  ההצעה הדחופה הבאה – של חברת הכנסת עאידה תומא סלימאן, בנושא: מספר תאונות העבודה שבהן נהרגו עובדים ונפצעו קשה ובינוני, היה הגבוה ביותר בארבע שנים האחרונות, מס' 63

אמיר אוחנה:  חברת הכנסת עאידה תומא סלימאן, בבקשה

אמיר אוחנה:  שלוש דקות לרשותך, גברתי

עאידה תומא סלימאן: מה הרעש הזה? מה זה? זה כמו שוק

אמיר אוחנה: חברות וחברי הכנסת, חבר הכנסת דוד ביטן, אנא מכם

אמיר אוחנה:  חבר הכנסת רביבו

אמיר אוחנה:  סדרנים, תעזרו לנו לעשות קצת שקט

אמיר אוחנה:  תודה

אמיר אוחנה:       חברת הכנסת עאידה תומא סלימאן, אני מאפס את הזמן

אמיר אוחנה:  שלוש דקות לרשותך

עאידה תומא סלימאן: תודה רבה

עאידה תומא סלימאן:  ההצעה היום מתייחסת לנושא שאני חושבת שהוא כאוב לכולם, וזה הנושא של תאונות עבודה, ובמיוחד תאונות עבודה בתחום הבניין

עאידה תומא סלימאן:  לצערנו הרב, אנחנו רואים שהתופעה הזאת הולכת ומתרחבת

עאידה תומא סלימאן:  אומנם הדיווחים הם לפעמים סותרים, ומה שמעצבן הוא שלא רק שלא מטפלים בבעיה כמו שצריך, אלא גם כותבים נתונים שקריים, שלצערנו הרב משלים את הציבור בנוגע לתופעה ולמה שקורה

עאידה תומא סלימאן:       מנהל הבטיחות התעסוקתית במשרד הכלכלה דיווח כי נרשמה ירידה של 28% – אני לא שומעת את עצמי, כבוד היושב-ראש

אמיר אוחנה: סליחה, חברי הכנסת

עאידה תומא סלימאן: זה מביש שלאף אחד לא אכפת כאשר מדברים על תאונות עבודה ועל הרג פועלים

עאידה תומא סלימאן:  על זה אני מדברת

אמיר אוחנה: גברתי, עצרתי את הזמן

אמיר אוחנה:  מי שמבקש לשוחח – אנא, מחוץ למליאה

אמיר אוחנה:  אנחנו מתקשים לשמוע את עצמנו

אמיר אוחנה:  תודה

אמיר אוחנה:  גברתי, אני ממשיך

עאידה תומא סלימאן: אני מתנצלת, אבל הכעס שלי הוא לא אישי, הכעס הוא כי אני מדברת על אנשים שנהרגים; יוצאים לעבוד כדי לחזור הביתה עם משכורת לבית, כדי להביא אוכל הביתה, אבל חוזרים בארון קבורה

עאידה תומא סלימאן:  פועלים נופלים למותם

עאידה תומא סלימאן:  במקביל כאשר מדברים על זה, אין אף אחד שישב ויקשיב לנושא הכאוב הזה, ולצערי גם להקשיב למשרדי ממשלה שמשקרים, מפיצים מידע כוזב כלפי תופעה כל כך חמורה

עאידה תומא סלימאן:  כאשר אומרים שיש ירידה, מנהל הבטיחות התעסוקתית במשרד הכלכלה דיווח שיש ירידה של 28% במספר ההרוגים בתאונות בענף הבנייה: 23 הרוגים בשנת 2022 לעומת 32 הרוגים בשנה שקדמה לה

עאידה תומא סלימאן:       לצערי הרב, הסטטיסטיקה הזאת לא מביאה בחשבון את תאונות העבודה שקורות מעבר לקו הירוק, כלומר בשטחים הפלסטיניים, כלומר עובדים אשר פועלים לפעמים בבניית התנחלויות ונופלים למותם – לא מדווח עליהם, כאילו הם לא נספרים

עאידה תומא סלימאן:  פועלים פלסטינים שנופלים למותם בתאונות עבודה כאלה, גם כן לא מדווחים

עאידה תומא סלימאן:  אני חושבת שיש ניסיון לצמצם ולהשלות את הציבור שיש ירידה, אבל הצעדים שצריך לנקוט לא נעשים

עאידה תומא סלימאן:  יש צורך בתוספת של מפקחים, פקחים, שיפקחו על הבטיחות של העובדים; יש צורך בהגשת כתבי אישום והפסקות עבודה לקבלנים המתרשלים בבטיחותם של העובדים

עאידה תומא סלימאן:  לכן אני מחכה לשמוע את תשובת השר

עאידה תומא סלימאן:  אבל לצערי, הגיע הזמן לחשוף את האמת

אמיר אוחנה: תודה לחברת הכנסת עאידה תומא סלימאן

אמיר אוחנה:  אמור להשיב על ההצעה השר ניר ברקת

אמיר אוחנה:  האם השר ברקת נמצא?     

עאידה תומא סלימאן: מה זה? זה כנראה לא נושא חשוב לממשלה, לצערי הרב

אמיר אוחנה: גברתי צודקת

אמיר אוחנה:  מי בודק?      

עאידה תומא סלימאן: מדברים על הרג אזרחים

עאידה תומא סלימאן:  בושה

מירי רגב: ניסינו להשיג אותו

מירי רגב:  לא הצלחנו להשיג אותו

מירי רגב:  אולי זה יהיה בפעם הבאה

עאידה תומא סלימאן: לא

עאידה תומא סלימאן:  אני רוצה שזה יעבור לדיון מהיר בוועדה

עאידה תומא סלימאן:  זה מביש, קודם כול, שהממשלה לא טרחה

עאידה תומא סלימאן:  כאשר מדברים על פועלים, זה כנראה לא מעניין - -      

הוא שר חדש

 הוא לא יודע

עאידה תומא סלימאן: - - ובמיוחד פועלים ערבים - - -      

הוא שר חדש

עאידה תומא סלימאן: אפילו לא טרחו לענות

עאידה תומא סלימאן:  בושה וחרפה

עאידה תומא סלימאן:  מה חשובים פועלים ערבים שנהרגו או פועלים בכלל, גם יהודים?      

מירי רגב: קודם כול, יושב-ראש הכנסת, אני מתנצלת בשם הממשלה כשרה תורנית שהשר ברקת לא הגיע להשיב

מירי רגב:  כולנו כמובן מבינים את המשמעות ואת החשיבות של לטפל בתאונות עבודה

מירי רגב:  זה לא רק בקרב הערבים, זה בקרב כולם

עאידה תומא סלימאן: לא בקרב כולם

מירי רגב: צריך למנוע תאונות עבודה לכל אחד

מירי רגב:  צריך לעשות הכול כדי למנוע אותן

מירי רגב:  אני שרה תורנית, עוד לא קיבלתי תשובה ממשרד הכלכלה

מירי רגב:  אני מאמינה שקרתה כאן איזושהי אי-הבנה, כי אני מכירה את השר, הוא אדם אחראי ואכפתי

מירי רגב:  לכן אני מציעה שקודם כול, אם זאת בקשתה, נעביר את זה לדיון מהיר

אמיר אוחנה: אם השר ברקת לא ייכנס לכאן תוך כדי שאני אומר את דבריי, אני אומר לחברת הכנסת עאידה תומא סלימאן שזו בהחלט תקלה

מירי רגב: שוב, אני גם באה ומדברת בשם הממשלה

מירי רגב:  זה לא נהוג, והסוגיה הזאת היא מאוד חשובה

אמיר אוחנה: אני מקווה שאלה חבלי לידה של הקמת הממשלה החדשה והשרים החדשים

עאידה תומא סלימאן: - - -     

אמיר אוחנה: ועל כן, חברת הכנסת תומא סלימאן, אני אאפשר לך להעלות את ההצעה הזו גם בשבוע הבא, ונוודא כמובן שהשר יהיה נוכח וישיב על שאלתך

עאידה תומא סלימאן: למה לא להעביר לדיון מהיר בוועדה, כך שייקבע תוך עשרה ימים? ככה אנחנו נקיים דיון נצחי, ולא שלוש שעות

אמיר אוחנה: טוב

אמיר אוחנה:  אז אני מקבל את בקשתך, אנחנו נעביר את זה לדיון מהיר

אמיר אוחנה:  זה דורש הצבעה? דיון בוועדה

מירי רגב: דיון בוועדה, זה לא דיון מהיר

עאידה תומא סלימאן: דיון בוועדה, אבל תחום בזמן

עאידה תומא סלימאן:  לא דיון מהיר - - -      

מירי רגב: חברת הכנסת יודעת שזה נתון ליושב-ראש הוועדה

מירי רגב:  אני מאמינה - - - את החשיבות של הנושא - - -     

אמיר אוחנה: זו האחריות של יושב-ראש הוועדה

אמיר אוחנה:  אגב, אני חושב שראיתי אותו כאן

אמיר אוחנה:  הנושא שחברת הכנסת תומא סלימאן העלתה הוא בהחלט נושא חשוב

אמיר אוחנה:  אנחנו נעביר אותו לדיון בוועדה

אמיר אוחנה:  אני מציע להצביע בעד

אמיר אוחנה:  הצבעה

אמיר אוחנה: בעד ההצעה להעביר את הנושא לוועדה – 7 

אמיר אוחנה: נמנעים – אין 

אמיר אוחנה: תודה לך, גברתי

אמיר אוחנה: הודעה למזכיר הכנסת

דן מרזוק: ברשות יושב-ראש הכנסת, אני מתכבד להודיעכם, כי בהתאם לסעיף 96 לתקנון הכנסת, הודיעו חברי הכנסת אימאן ח'טיב יאסין, מנסור עבאס ווליד טאהא כי הם חוזרים בהם מהצעת חוק הבחירות לכנסת (תיקון – זכות הצבעה לאזרחים מחוץ לישראל), התשפ"ג–2023, שמספרה פ/1375

דן מרזוק:      כמו כן, אני מתכבד להודיעכם כי הונחה היום על שולחן הכנסת המלצה של הוועדה הציבורית לקביעת שכר ותשלומים אחרים לחברי הכנסת בנושא עדכון שכר חברי הכנסת 2023

דן מרזוק:  תודה

אמיר אוחנה: תודה למזכיר הכנסת

אמיר אוחנה:       חברות וחברי הכנסת, תם סדר-היום

אמיר אוחנה:  הישיבה הבאה תתקיים ביום שני, כ"ג בטבת התשפ"ג, 16 בינואר 2023, בשעה 16:00

אמיר אוחנה:  ישיבה זו נעולה